text:
Ningmu
nsan seng ai myen asuya hte simsa lam jawm tam ai gaw ningsin kata kaw
wa hkawm hkawm nna nyau chyang hpe jawm tam abram masawp hkawm ai hte
bung wa nga ai. Nyau hpe mung nmu, shada da mung nmu hkat re majaw
lahtan shada ahkawk hkat ai lang law wa jang gaw gamu anut hkat ra ai
madang de du wa chyalu sha re.
Tsun mayu ai lachyum gaw Anhte myit mada
ai Federal a ntsa e myen asuya ni a ningmu nsan seng ai. Myen asuya ni
hku nna mungdan ting gap hkat jahkring lu na matu Rawt Malan hpung ni
hpe tang madun ai Frame Work gaw Federal de lahkam mayu ai Frame work
nre. Rawt Malan hpung ni hpe gau ngwi ngwi ginchyum dat shamyit kau mayu
ai Die Walk she re.
Dai majaw myen asuya hte mahtai nlu ai
hkrum jahta lam lang nau law wa jang gaw Anhte npawt mayu tim shanhte
myen ni pawt mayu wa chyalu sha re. Shanhte myen asuya ni jahkrat tawn
ya ai Frame Work (Die Walk) hpe Anhte nhkap la hkraw ai majaw Anhte hpe
a-gajawng sha htim gamu wa jang grau yak wa na re.
Myen asuya hte hkrum jahta ai lam lang
shalaw na malai Laknak lang Rawt Malan taw nga ai myu bawsang ni yawng
jawm pawng ai n-gun kaba wuhpung byin na matu dai hpe shawng shakut ra
sai.
Ningsin htawng kata kaw rawng nga ai
myen asuya gaw ningmu nsan seng ai re majaw gade lang hkrum jahta tim
simsa lam mahtai mu mada wa na malai nhtang de madaw gwi lagut daru rai
mara tam wa na masa nga ai. Grau nna Anhte KIO/KIA ni hpe grai n ju taw
nga ai ten mung re. Thein Sein a maw lanyet masing rai nga ai mungdan
ting gap hkat jahkring masing nmai awngdang hkraw ai majaw KIO/KIA hpe
hpyen kaba madung hku nan masat kau sai ten mung rai nga ai. Maga mi de
mungmasa jahta ga ngu tsun masu nna maga mi de gaw majan kaba a matu
ahkyak ai shara ni hta hpyen man shajin tawn lu htim ganaw gasat taw nga
ai rai nga ai.
Dai majaw Anhte hku nna dawdan shajin tawn ra ai gaw..
(1) Laknak lang Rawt Malan nga Myu Bawsang ni jawm pawng nna n-gun kaba ai Wuhpung langai byin hkra shawng shakut ra sai.
(2) Anhte myit mada ai Federal Munghpawm hkrang hpe shawng ka shajin mat wa na.
(3) Dai Federal Munghpawm hkrang hpe myen asuya hku nna myit hkrum jang she mungdan ting gap hkat jahkring sign htu lu na.
(4)
Dai Federal Munghpawm hkrang hpe myen asuya hku nna nhkap la jang gaw
myen nlawm ai lak san federal Munghpawm hpe gawgap mat wa sana re lam
hpe mungkan de ndau shabra nna jawm shakut mat wa ra sai.
Daini na democracy mungkan gaw ga
shadawn hku tsun ga nga yang myit nhkrum ai Num kasha langai hpe n-gun
hte dip hkung ran la na hkum tsun, n-gun hte shinggyim roirip pyi nmai
ai ten re. Tsun mayu ai lachyum gaw.. Anhte hpe ndai daram dip gamyet
dang sha, sat nat, zing ri zing rat re ai myen amyu asuya hte naw jawm
nga na matu hpyi aput taw nga ai gaw mana bungli she rai sai.
Dai majaw ningsin kata kaw myen asuya
hte nyau chyang jawm tam nga na malai ninghtoi de gale pru mat ai gaw
hta ni hta na ngwi pyaw lam rai na re. Myen asuya hte sha jawm nga
dingsa gaw hkik hkam ai amyu nmai byin ai. Karai Kasang gaw Annau ni hpe
hkik hkam ai amyu byin shangun mayu ai re. Dai majaw laga amyu kaji ni
hpe Annau ni nan woi awn ra sai.
Sau Nan Du
JPKS
Read more »


c: text/html

text:
Wunpawng Mungdan Shanglawt Asuya up hkang ginra rai nga ai Laiza Mare na (2012) ning November (24) ya shani hta wan hkru mat ai Laiza gat hpe n nan bai gaw gap la lu sai lam shiga na chye lu ai. N dai Laiza mung shawa gat nnan hpe hpawt ni April (4) ya jahpawt daw hkying (9:00 am) ten hta gat nnan hpaw poi galaw na re lam na chye lu ai.
LAIZA MUNG SHAWA GAT NNAN HPAW POI GALAW NA
Wunpawng Mungdan Shanglawt Asuya up hkang ginra rai nga ai Laiza Mare na (2012) ning November (24) ya shani hta wan hkru mat ai Laiza gat hpe n nan bai gaw gap la lu sai lam shiga na chye lu ai. N dai Laiza mung shawa gat nnan hpe hpawt ni April (4) ya jahpawt daw hkying (9:00 am) ten hta gat nnan hpaw poi galaw na re lam na chye lu ai.
Labels: Jinghpaw Mung Shiga
1 comments:
- Brother said...
-
2012 ning November shata hta Laiza gat wan hkru mat ai shiga gaw n mai byin ai. Ya she April shata re. Lai wa sai shaning hta wan hkru mat ai gaw na chye lu ga ai. Raitim, 2010 ning htum wa mahka hta rai na kun.. n chye sai.
- April 7, 2012 at 11:37 PM

robotstxt: allowed

filter: keep


text:
The Burmese military and regime are sending more soldiers, weapons and suppliers by (6) Helicopter to Pangwa village Kachin State on 29 Aprd2012 which was formal NDAK border guard force directly under Burmese military command. In spite of recent political reform in Yangon, Burmese military is continuing offensive and intrusion attack against KIA and Kachin civilian. On the same day there was (2) military war plane just landed in Myitkyina city, Kachin State according to eyes witness report from the city. Now NDAK battalion unit (2001) (Burmese Border Guard Force) in Pangwa village, soldiers are reunited with KIO to defend Burmese’s military offensive and oppression against Kachin people according to frontline report. We condemn Burmese military reinforce offensive and intrusion major attack against KIA and especially Kachin people. The Burmese military aggression and brutality against civilian such as burning civilian homes, properties and vital daily supplies, arrest with gunpoint to torture, raping women, force labor as porter in battle frontline and as well as looting live stock.
PANGWA DE HPYEN HTE LAKNAK N GUN SA
The Burmese military and regime are sending more soldiers, weapons and suppliers by (6) Helicopter to Pangwa village Kachin State on 29 Aprd2012 which was formal NDAK border guard force directly under Burmese military command. In spite of recent political reform in Yangon, Burmese military is continuing offensive and intrusion attack against KIA and Kachin civilian. On the same day there was (2) military war plane just landed in Myitkyina city, Kachin State according to eyes witness report from the city. Now NDAK battalion unit (2001) (Burmese Border Guard Force) in Pangwa village, soldiers are reunited with KIO to defend Burmese’s military offensive and oppression against Kachin people according to frontline report. We condemn Burmese military reinforce offensive and intrusion major attack against KIA and especially Kachin people. The Burmese military aggression and brutality against civilian such as burning civilian homes, properties and vital daily supplies, arrest with gunpoint to torture, raping women, force labor as porter in battle frontline and as well as looting live stock.
Labels: Jinghpaw Mung Shiga
10 comments:
- Unknown said...
-
KIA my tsaw where shagan ni e,,, dai helicopter the lanak kaba ni the kap kaw u. Dai nna Radar the yu nna gara kaw du WA NA ngu AI hpe chye jang hkap gap kau GA ... n dai sa WA myein hpe law law sat kaw RA AI. Myitchyina airport hpe mung hpyen n gun n Lu sa hkra zing la RA nga AI
- April 29, 2012 at 9:56 PM
- sammung ramma said...
-
myu tsaw du gaba ni e nan myen ni lai za de ni wa sai nga myit tsang ra ai nga hpa na myen blog hkan tsun hkawm ma ai rai lai za grup yin e yawng bawm hkam hkau mu lung wa jang gap mu shan hte laknak gaba hte gap jang sin yu ai ni sin yu nhkau mi hkru2 yup la mu lung wa ai gap mu nbung li lu hkra gap chya hkat na gaw hkum ma lap mu yaw god bau sin nga na re hkum hkrit mu tsa dan hpe
- April 29, 2012 at 10:38 PM
- padang yesu said...
-
K K chyeju hpe shakawn ai.W P sai run ni ahkyak ai shara hkan tau nna shajin let,annau ni shawng madu madu ra ai.tai hpyen wa a ahkyak dik ai shara hkan zai JAUGAWNG la dat law galaw ra na re.
- April 29, 2012 at 11:14 PM
- fff said...
-
JANJA
pangwa hpe lu zin na gaw KIA na matu nrai nga ai,ya na BGF 2001 hpyen dap gaw na hpyen ma ni KIA de shang mat ai gaw KIA na matu kabu hpa rai nga ai,BGF gaw mung moi na NDAK gaw mung ya KIA hpang de lawm mat ai masha ni gaw ahkyak jahtum rai nga ai ,PANGWA hpe zin di na mung KIA na matu lachyum nnga ai ngu mu ai,hpa di na nga yang gaw PANGWA gaw ahkyak ai shara nrai nga ai PANGWA hpe lu zin na matu masha ngun dat na malai ,KANBAITI hpe zin na matu ngun shadat ai gaw gau di na kaja na re ngu mu ai,2001 hpyen dap ni KIA maga lawm ai hte nang BGF hta ngun gai yawm mat sai re,hpa di na nga yang BGF gaw ngun nga shahtum,magrau grau jahtum hte byin jahtum hpyendap gaw 2001 hpyen dap na masha ni re ai majaw re ai,dai majaw PANGWA hpe nlu zin tim KIA na matu gaw AWNG PADANG KABA lu la sai ngu hpe chye lu sai...gai mung na kabu sai matut di na KANBAITI hpe lu la yang gaw BGF na ahkyak jatum hpe lu zin ai hte bung mat sai re
- April 30, 2012 at 12:07 AM
- hkunman said...
-
God, Chyeju hpe sha graw sha a..nga mu, Mahkawn ma ngoi nga mu, Jinghpaw Wunpawng Myusha ni a-tsam marai, a-sai hpe madun mu,Myen hpyen ni a-asai ashan n-ra ni hpe tam n-mu hkra a-ga hte gayaw gaya di kau mu.MADU YESU HKRISTU HTE KAWA GOD, GAW HTA NI HTA NA A...HKRUNG A..GRIN NGA AI GOD, RAI NGA AI LAM HPE MYEN TSADAN HPE MAJAN GAP AI HTE SAK SE MADUN GA,
- April 30, 2012 at 1:20 AM
- Mau Jin mau Jin said...
-
Myen hpyen hpe Wp mungdan kawn na tsep kawp, gawt shapraw gasat jahtum Kau yang she, an hte Wp myu sha ni ngwi pyaw Shanglawt na re. Hkrumzup hpawng mung galoi n hpawng Ra sai, myen hte hpawng ai meeting gaw, Kachin hpe mayam byin chye shangun ai. Dai re majaw Pangwa hpe mung zing Ra ai, Wp mungdan ting hpe myen tsadan Lata kaw na KIA ni a Tsai a wai zing Kau na ten rai sai. UNITE KACHIN hpe gawde la na ten n Hpang Hkrat shi ai. KARAI KASANG gaw KIA myu sha makawp dap hpe mungdan Lu Hkra makawp maga bausin ya u ga Amen.
- April 30, 2012 at 1:27 AM
- Shanghtin said...
-
N kau comment ni gaw n chye na ai le gara hku ka da ma ai ta?
- April 30, 2012 at 2:39 AM
- Myitrum said...
-
N gun jaw, ningmu jaw ai comment re ngu n' na gaw chye maram ai, lachyum tup hkrak chye na na matu jaw ai comment rai yang grau n'gun lu na shadu ai.Shakut ga tinang a amyu ga she re gaw,
Comment jaw shaja na rai tim sharin la ga....WP mungdan lu yang dai anhte a ga, lailka sha lang ra nare...
- April 30, 2012 at 5:40 AM
- Banma39@gmail.com said...
-
Chye mayu jang jinghpaw kasa hpe san la jang mai na re ..hkau eee.
- April 30, 2012 at 11:50 AM
- gumsan said...
-
Prace the Lord
- April 30, 2012 at 7:43 PM


text:
Sara Lamung Tu Lum gaw American mungdan Florida mungdaw hta Hpung up lata mara hkam la
AMERICAN mungdan hta labau shang no.1 lang na KBMC kawn lata mara hpung up sara tang dat ai lam rai sai.
American mungdan Florida mungdaw, Jacksonvilee Jinghpaw Wunpawng Hkalup naw ku hpung a sagurem, hpung up sara ta mara hkam masat nhtoi hta sadu shang lawm ai
hpung woi myit su sara kaba ni gaw,
Rev : Dr. Lasaw Yaw Ba,
Rev:Dr.Labya Laseng,
sara Rev: Zau ya,
sara Rev:Sumhka seng nan,
sara Rev:Woisau Zau Nan,
Pastor Rev:Mark,
Rev:Dr.Gam seng Shae,
Sara Rev: Karing Zau Hkun,
Rev:Dr.Steve Thom Som, ni re lam chye lu ai.
Southcarolina,California,Texas,Georgia,verginia hte state shagu na sara kaba,Hpung masha ni shang lawm ai lam mung chye lu ai.
Dusa ai sara Kaba ni yawng, Sara Lamung Tu Lum hpe ta mara ya let, sara Rev: Karing Zau Hkun kaw nna Kyu hpyi shaman ya ai lam chye lu ai.
Sara Lamung Tu Lum a hpung up tang tamara hkam la ai naw ku lamang hta dusa ai nawku hpung masha ji nban yawng marai 200 jan hte wu wu didi rai ngwipyaw ai hte ngut kre la lu sai lam chye lu ai.
Sara Rev.Lamung Tu Lum Gaw, Yanggon MIT kaw chyum hpaji hpe Bth,M div, hkaja la ngut nna Hpakant uru seng maw, Seng Tawng Buga Jinghpaw Wunpawng Hkalup hpung kaw e shaning lawlaw Karai magam gun ap nawng lai wa sai lam chye lu ai.KBC shiga dap ( KBC MUNGNA ) Kyit hkai rung a ning baw hku nna mung , mu gun lai wa sai lam chye lu ai.
USA Green Card Program hte American mungdan e sadu shanu nga ai masum ning jan rai sai.
Sara Rev .Lamung Tu lum a woi awn zin lum ai lam hpe ra sharawng ai majaw Florida Jacksonville KBC nawku hpung masha ni hku nna KBMC de tang shawn let ya na zawn yawng jawm madi shadaw let Hpung up aya tang dat ai re lam chye lu ai,
KBMC = Kachin Baptist Ministry Council ( USA )
By-Florida Jackson ville KBC nawku hpung masha ni kaw na chye la lu ai


text:
Shinggyim Hpe Hpan ai Lam
Hpanda ai maumwi htaq Hpan Madu Karai ngu ai nga ai. Hpada Madu Karai aq hpung htaq karai chyen ni, karai daw ni, Karai a lawu kaw nga nga maq ai. Dai ni hpe Ji nat salang ni, Mahtum Mahtaq, Matsaw Ningtsa ni ngu tsun ai. Dai karai daw ni gaw Hpan Madu hpe garum ai hku nna mung, shanhte hpang de n gun law wa na matu “SHYINGGYIM” hpe shanhte hpan na ngu Hpan Madu kaw ahkang hpyi ai maq ai.
Ahkang lu sai hte maren shinggyim ngu shawng nnan hpan ai shaloi Shingtai kanu tai mat ai. Hpang langai bai hpan ai shaloi Hkintu-nang bai tai mat ai. Bai kalang bai hpan yang Shu bai tai mat ai. Mali lang ngu hpan ai shaloi Shinggyim tai wa ai. Shinggyim ai hkum hkrang gaw lami laman, hkrihkrawq ni n lawm ai, Njaq Nhpraq Tsawraq ai myit mung n rawng ai. Shanhte kanang na pru wa ai mung n chye maq ai. Nja nhpraq myit n rawng ai majaw Nang, Ngai, Nanhte, Anhte ni ngu ai myit mung n rawng ai. Kanu Kawa ngu ai hpe myit dum na lam mung nnga ai. Jaw jau ai lam mung n nga, myit mada shara mung n nga maq ai. Kahpu kanau myit mung n rawng maq ai. Bai pra wa ai kashu kasha ni mung n hkru n kaja ai nat ni sha tai nna shinggyim mungkan gaw mat mat sai.
Masha Bai Hpan ai lam.
Hpanwa Ningsang Chyewa Ninghyang gaw Chyanun yan Woishun hpe “Masha bai shangai shaprat mu,” ngu shangun dat u ai. Ndai lang na hpan dat ai gaw Shinggyim aq malai Mashang bai hpan sai. Ndai Mashang gaw baw n nga, lagaw, lata kata, yawn a yawn re ai mi shangai, lum alum, hkum ahkum re ai mi shangai chyinghkai dat mu ai. Dai shaloi kanu yan kawa gaw mau nna, Hpanwa Ningsang Chye Ningchyang hpe san yu yang, "Ndai wa gaw Ginding ganai rem, Mungkan ga hpye na wa rai nga ai," ngu nna tsun dan u ai. Ndai hpe Mashang Wahkum ngu wu ai.
Ndai Mashang Wahkum hpe gaq na ngu hkyen nna Nhtu Ningshi hte shara langai mi kaw madi dawn yu yang “Ngai hpe hkra na lu” nga nna shaga pru wa ai nsen hpe na wu ai. Bai shara langai mi kaw ga na ngu nna dawn yu yang mung, "Ngai hpe hkra na lu," nga nna shaga pru wa ai nsen hpe na wu ai majaw mau nga yang shara mi kaw na wa gaw, "Hkra yang hkra u ga, ra mi rai wa u ga, ngai kaw ang ang ga dat u," ngu ai nsen hpe bai na wu ai. Dai shaloi Ja ningshi e gran di nna ga dat u yang Masha marai matsat 8 (La sha 4, Num sha 4) pru wa sai. Dai zawn gaq dat ai shaloi, masha langai mi hpe kadoi hkra kau nna, dai wa nsoi nsaq asak jawq si hkam ai majaw shinggyim aq malai Masha ngu ai nga pra wa sai.
Hpawa Ningsang Chyewa Ningchyang aq matsun htaq Shinggyim shangai mu ngu n tsun ai, Mashang shangai mu nga nna tsun ai. Mashang kaw na masha tai wa ai. Shinggyim a malai re ai majaw Shinggyim masha ngu mung tsun ai.
===============
YESU GAW SHINGGYIM HKUM SHAN DAGRAW AI WA N RE (Christology)
Yesu gaw shinggyim hkum shan dagraw ai wa n re. Masha a hkum shan dagraw ai wa she re (Yawhan 1:14). Dr. Ola Hanson gaw, “Yesu gaw mungga re, dai mungga gaw masha hkum dagraw ai wa re nga Chyum laika hta lang da ai. Dai rai yang shinggyim hte masha (mashang) gaw kaga ga re ai kun?
Shinggyim ngu ai gaw kadai ni rai ta?
Jinhpaw Wunpawng sha ni a hpanda ai maumwi htaq shinggyim hte masha hpe hpan da ai lam kaga ga re ai hpe mu lu ai. Sara kaba Hanson gaw anhte a hpanda ai labau maumwi hpe atsawm chye ai majaw Chyum mungga hpe gale ai shaloi Yesu hpe chye ai lam n shut u ga, Yesu gaw Masha kasha re ai lam hpe Gashaka Ningnan ting hta matut manoi lang da ai hpe mu lu ai. Shinggyim hte Masha gaw hpa shai nga ai kun? Ndai hpe tsun dan mayu ai.
Shinggyim Hpe Hpan ai Lam
Hpanda ai maumwi htaq Hpan Madu Karai ngu ai nga ai. Hpada Madu Karai aq hpung htaq karai chyen ni, karai daw ni, Karai a lawu kaw nga nga maq ai. Dai ni hpe Ji nat salang ni, Mahtum Mahtaq, Matsaw Ningtsa ni ngu tsun ai. Dai karai daw ni gaw Hpan Madu hpe garum ai hku nna mung, shanhte hpang de n gun law wa na matu “SHYINGGYIM” hpe shanhte hpan na ngu Hpan Madu kaw ahkang hpyi ai maq ai.
Ahkang lu sai hte maren shinggyim ngu shawng nnan hpan ai shaloi Shingtai kanu tai mat ai. Hpang langai bai hpan ai shaloi Hkintu-nang bai tai mat ai. Bai kalang bai hpan yang Shu bai tai mat ai. Mali lang ngu hpan ai shaloi Shinggyim tai wa ai. Shinggyim ai hkum hkrang gaw lami laman, hkrihkrawq ni n lawm ai, Njaq Nhpraq Tsawraq ai myit mung n rawng ai. Shanhte kanang na pru wa ai mung n chye maq ai. Nja nhpraq myit n rawng ai majaw Nang, Ngai, Nanhte, Anhte ni ngu ai myit mung n rawng ai. Kanu Kawa ngu ai hpe myit dum na lam mung nnga ai. Jaw jau ai lam mung n nga, myit mada shara mung n nga maq ai. Kahpu kanau myit mung n rawng maq ai. Bai pra wa ai kashu kasha ni mung n hkru n kaja ai nat ni sha tai nna shinggyim mungkan gaw mat mat sai.
Masha Bai Hpan ai lam.
Hpanwa Ningsang Chyewa Ninghyang gaw Chyanun yan Woishun hpe “Masha bai shangai shaprat mu,” ngu shangun dat u ai. Ndai lang na hpan dat ai gaw Shinggyim aq malai Mashang bai hpan sai. Ndai Mashang gaw baw n nga, lagaw, lata kata, yawn a yawn re ai mi shangai, lum alum, hkum ahkum re ai mi shangai chyinghkai dat mu ai. Dai shaloi kanu yan kawa gaw mau nna, Hpanwa Ningsang Chye Ningchyang hpe san yu yang, "Ndai wa gaw Ginding ganai rem, Mungkan ga hpye na wa rai nga ai," ngu nna tsun dan u ai. Ndai hpe Mashang Wahkum ngu wu ai.
Ndai Mashang Wahkum hpe gaq na ngu hkyen nna Nhtu Ningshi hte shara langai mi kaw madi dawn yu yang “Ngai hpe hkra na lu” nga nna shaga pru wa ai nsen hpe na wu ai. Bai shara langai mi kaw ga na ngu nna dawn yu yang mung, "Ngai hpe hkra na lu," nga nna shaga pru wa ai nsen hpe na wu ai majaw mau nga yang shara mi kaw na wa gaw, "Hkra yang hkra u ga, ra mi rai wa u ga, ngai kaw ang ang ga dat u," ngu ai nsen hpe bai na wu ai. Dai shaloi Ja ningshi e gran di nna ga dat u yang Masha marai matsat 8 (La sha 4, Num sha 4) pru wa sai. Dai zawn gaq dat ai shaloi, masha langai mi hpe kadoi hkra kau nna, dai wa nsoi nsaq asak jawq si hkam ai majaw shinggyim aq malai Masha ngu ai nga pra wa sai.
Hpawa Ningsang Chyewa Ningchyang aq matsun htaq Shinggyim shangai mu ngu n tsun ai, Mashang shangai mu nga nna tsun ai. Mashang kaw na masha tai wa ai. Shinggyim a malai re ai majaw Shinggyim masha ngu mung tsun ai.
Ningpawt Ninghpang 1: 26a hta “Karai Kasang gaw, “Anhte gaw, anhte a hkrang sumla hte anhte a asam hte bung ai, shinggyim masha hpan ga, tsun ai. Matut nna NN1:27b hta gaw, “Shinggyim la sha hte shinggyim numsha hpe hpan da u ai,” nga lawm nga ai. Hpa majaw shinggyim la, num ngu ai hpe chyum laika hta Dr. Hanson lang da ai kun? Hpa majaw masha la, masha num hpe shi hpan da ai ngu n gale ai kun?
Hpa majaw rai nga yang, Ya bai hpan ai Masha aq hkumhkrang gaw Hpan Madu hte matut mahkai na njaq nphraq myit lu la ai. Dai njaq nhpra myit aq majaw kanawn pyaw ai, shada daq tsawraq ai, matsan dum hkat ai, chye na hkat ai, hte hkumtsup kup ai hkum hkran lu la ai. Masha gaw Hpan Madu hpe chye ai hte Hpan Madu a tsawraq myit hpe lu la ai. Tinang hpe hpan da ai hpe myit dum ai, n malap ai. Dai hpe malap ai rai yang moi na Shinggyim ni bai tai wa sai.
Masha Kasha Yesu
Dr. Ola Hanson gaw Chyum Laika gale ai shaloi Yawhan Laika hpe shawng gale u ai. Hpa majaw nga yang Yesu gaw Masha hkum dagraw ai wa, Njaq Nhpraq tsawraq myit aq npawt wa re ngu shachyen ya mayu ai. Bai nna lahtaq na hpanda ai maumwi hpe atsawm sha chye ai Sara kaba Hanson gaw Yesu hpe Masha Kasha (Mahte 9:6;12:8, 23, 16:27, 25:31, 26:2; Marku 3:26, 24:62; Luka 5:24, 9:5812:8; Yawhan 3:15, 5:27; Kasa 7:56; Shingran 14:14) ngu nna lang da ai hpe mu lu ai. Yesu gaw shinggyim n re. Masha she re.
Mungkan htaq masha ngu ai njaq nhpraq tsawraq myit rawng ai ni nga pra sa wa matu si hkam ya ai wa re ngu ai lachyum hte Chyum Laika hta lang da nga ai. Bai nna Sara kaba Hanson gaw Yesu hpe Masha a hkum shan dagraw la ai wa (Yawhan 1:14) she re, Jinat myit jasat shinggyim hkum dagraw ai wa n re. Yesu gaw tsawraq myit rawng ai, njaq nhpraq myit rawng ai, Yubak n kap ai, Masha ngu nga pra na matu shi aq asak hte galai ai wa, si hkam ai re ngu ai hpe asan sha chye na shangun nga ai law. Dai majaw Dr. Ola Hanson gaw Jinghpaw Wunpawng sha ni a labau maumwi hte Karai Kasang a Chyum mungga hpe asan sha chye na hkra ga gale da ya ai wa rai nga ai law.
1 Yawhan 4:2. Karai Kasang a Wenyi hpe chye matsing na lam da ndai rai nga ai: Yesu Hkristu gaw masha a hkum shan dagraw nna du sa ai, nga nna yin la nga ai wenyi shagu gaw, Karai Kasang kaw na rai nga ai.
Palawng Naw Tawng
Mahtaq ai:
Chyoi Pra ai Chyum Laika.
Hanson Ola, Missionary Pioneers Among the Kachins
Lazum Kum Htoi . Jinghpaw Wunpawng Amyu Ni a Ahtik Labau.
Rev. Pungga Ja Li. Wunpawng Ningpawt Ninghpang Karai Hpaji.
Chyoi Pra ai Chyum Laika.
Hanson Ola, Missionary Pioneers Among the Kachins
Lazum Kum Htoi . Jinghpaw Wunpawng Amyu Ni a Ahtik Labau.
Rev. Pungga Ja Li. Wunpawng Ningpawt Ninghpang Karai Hpaji.


text:
Augsut (22) bat Masum
Wunpawng Mungdan Shanglawt Asuya KIO/KIA hte myen hpyen asuya ni majan byin ai majaw tinang dum nta buga hpe tawn kau da na Miwa hkran Naung Tau de Myu sha ni law law sa du hprawng shingbyi nga ai hpe yawng na chye lu saga ai hte maren, n dai zawn majan a majaw hprawng yen nna Miwa hkrang Naung Tau de du nga ai hpyen yen masha ni hpe Miwa asuya ni gaw August (22) ya shani mawdaw kaba (10) jan hte dating danang Jinghpaw Mung kata de htaw sa taw nga ai lam shiga na chye lu ai. Miwa asuya ni kawn hpyen yen tsim yam masha ni hpe ndai zawn maja htawt sit na matu gawt shadut ai hpe sumla matsing sa la ai ni a camera ni yawng hpe mung Miwa hpyen la ni kawn zing la kau ya ai lam shiga na chye lu ai.


text:
Manga yunglat hte slam dat nngai
Moi kaji ten hta shalawt da gin ra ni e jahpawt jawng lung ten shagu mahkwn yu sai,
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Sunday, March 22, 2009
Dimokresi nhtang hku.(laksan Daw -A)
p.S.P.L lahkawng brang rai mat ai hpang, Nu-Tin uhpung, Swe- Nyein uhpung nga nna paw pru wa ai hta (wunji juk) Thakin Nu a maw mawn galaw gun hpai ai lam ni a ntsa e myit n-gut nna Kayin mungdaw wunji Dr.Saw Hla Tun hte Jinghpaw mungdaw wunji Zan Hta Sin yan gaw arawng aya kaw nna pru nhtawm Swe-Nyein uhpung hpe madi shadaw ma ai.
Hp.S.P.L. ga garan hpang ai aten 1958 ning May shata 10 ya shani, shana hkying (7) hta (wunji juk) Thakin Nu gaw Jinghpaw mungdaw wunji Zan hta Sin hpe (wunji juk) a nta de shaga nna, “ya Hp.S.P.L. lahkawng brang rai mat sai, Hp.S.P.L. amat (150) nga ai hta na ngai gaw (60) sha la na, (90) hpe Swe-Nyein maga de jaw kau na. Ngai hpang maga de P.M.Ny.T. (me), Sam mungdaw (me) mahkra, Kayin mungdaw (me) mahkra, Rakhaing (me) mahkra lu na. Dai majaw anhte maga na asuya matut hpaw lu na re. Nanhte mungdaw ningbaw ni gaw ngai hpe matut nna madi shadaw jang arawng aya kaw na pru n ra ai. Dai hku shagrin nga na re. Nang gara hku myit lu ai i? nga nna san dat ai. Wunji Zan Hta Sin bai tsun ai gaw, “ (wunji juk) ya zawn Hp.S.P.L. ga garan ai gaw ya aten hta n htap htuk ai. Ga garan yang kaja ai aten n re. Hpa majaw nga yang, kasu kabrawng ai ni laknak jahkrat nga ai aten re. Ya na zawn laknak jahkrat nga ai aten hta asuya hpung rai nga ai Hp.S.P.L hpung gaw lahkawng brang ga garan mat na nga yang Hp.S.P.L. gaw gara maga de mung n-gun nnga sai. Ndai zawn n-gun nnga wa ai hpe mu jang nam na kasu kabrawng la ni mung laknak jahkrat nhtoi nshang sai sha hkring mat na. Ndai zawn byin ai gaw munghpawm a ngwi pyaw simsa lam lu na aten hta simsa lam hpe ahkum kau ai hte bung ai. Dai majaw shada da she bai hting rai hting rat nna hkam sharang let asuya hpung hpe Hp.S.P.L gaw da ting da yang kaja ai. Shawng de 3-4 ning daram hta ga garan yang mung lam mi kaja ai. Bai nna du na ra ai ra lata poi kaba 1961 ning daram hta ga garan yang mung hpa n ra ai. Dai majaw (wunji juk) hku nna mung, Hp.S.P.L ningbaw hku nna mung, bai hting rai hting rat shakut shaja na matu hpji jaw nngai, “ ngu nna lajin wu ai.
Dai shaloi (wunji juk) Thakin Nu gaw, “ wunji a hpaji jaw ai lam gaw kaja timung hpang hkrat sai. Nmai byin sai. Dai majaw nang gara hku galaw na gara maga de madi shadaw na ngu ai hpe sha tsun dan rit, “nga nna bai tsun ai. Shaloi wunji Zan Hta Sin gaw, “ ndai lam hpe ngai hkrai sha daw dan yang nmai byin ai. Ngai kaw hpung nga ai, mung shawa nga ai. Shanhte hte bawng ban ngut nna she tsun na ahkang jaw rit, “ ngu nna bai tsun nhtawm (wunji juk) a nta kaw na pru wa ai.
Hpang shani May shata 11 ya, shana e (wunji juk) Thakin Nu gaw Jinghpaw mungdaw wunji Zan Hta Sin hpe shaga la nna lawu na hte maren bai tsun ai. (Ndai lang shaga ai shaloi Jinghpaw mungdaw asu ya ginjang nga ai Sama Duwa, Duwa Zau Rip, Bo Aung Kho ni hpe mung shaga tawn ai.) “ Gai, U Zan Hta Sin, mani ngai tsun ai hte maren nang anhte maga de madi shadaw yang Jinghpaw mungdaw ningbaw shara hta grin nga hkra galaw ya na. Nang n kam na tsang nna nang hpe ginjang nga ai Sama Duwa Sinwa Nawng, Duwa Zau Rip hte Bo Aung Kho ni hpe mung shaga tawn ai. Lama nang sha anhte maga de madi shadaw yang shanhte hpe mung nang hpe ginjang ai lam n galaw shangun na. (Ndai kaw Jinghpaw mungdaw wunji a myit hta, awshawng de ginjang ai gaw Thakin Nu shangun nna she re a hka! gaw ngu nna myit la wu ai.) Gai, Sama Duwa ni maga na mung tsun mu,” nga nna Thakin Nu tsun hpang dat ai. Dai shaloi Sama wa hte Bo Aung Kho ni gaw, “ rai nga ai. Ya na zawn Hp.S.P.L. ga garan ai gaw wora maga na gwi daw ni nau wa n shawp n kap rai nna ga garan ra ai re majaw, anhte mung daw ni, bumga masha ni gaw (wunji juk) Thakin Nu hpe sha matut nna madi shadaw yang kaja ai. Nang hku nna hpa hkum myit shut, Thakin Nu hpe nang madi shadaw ai rai yang anhte mung nang hpe ginjang ai lam n galaw sana, madi shadaw na. Nang n kam yang ga sadi laika langai daina galaw na, “nga nna tsun ma ai. (Wunji juk) Thakin Nu mung,” kaja nga ai le U Zan Hta Sin. Na matu grai kaja ai. Wunji aya hta mung grin nga na, ginjang ai ni mung n nga sai ngu ai gaw gade daram kaja a ni? Lama shanhte ga sadi laika galaw jang ngai mung lekmat htu na. Nang hku nna KNC hpung hpe mung hkum kam hpa. Nanhte a ningbaw wa Duwa Zau Lawn mung hpawt ni hpawt din ngu na shi hpe ninghkap tawn ai amu hte sum sana re, “nga nna bai tsun ai. Zan Hta Sin gaw, “Wunji juk hte myit su ni ya na zawn nye a matu mai kaja ai lam hpajang ya na nga ai hpe na lu nna grai chyeju dum ai. Rai timung, anhte ni mung masa galaw ai gaw arawng aya lu na lam, arawng aya grin nga na lam hpe n yu ai. Mungdan a matu kaja na lam hpe sha yu ra na re. Bai nna, mana wunji juk hpe tsun sai hte maren nye a hpung shawa hte bawng ban daw dan na ahkang jaw rit,” ngu tsun nna pru wa ai. Dai hpang May shata (12) ya shani Myitkyi na de lung wa nna (13) ya shani KNC hpung ginjaw amu gun myit su ni ahkum ara hte shani tup htai lai bawng ban nhtawm Swe-Nyein hpe madi shadaw na matu daw dan ga ai.
Ya na zawn (wunji juk) Thakin Nu hpe n madi shadaw lu ai sha pru mat wa ai Kayin mungdaw wunji hte Jinghpaw mungdaw wunji yan a shara hta shan pru mat ai hpang shani Kayin mungdaw wunji hku nna U Saw Lu Lu hte Jinghpaw mungdaw wunji hku nna Duwa Zau Rip hpe aya dang wu ai. Ndai zawn galaw ai gaw, gaw da ai tara hte nhtan shai ai lam, (wunji juk) gaw, gaw da ai tara hpe tawt lai nga ai lam ninghkap ga ai. Mungdaw wunji ngu ai mungdaw ningbaw hpe dang da ai hta, gaw da ai tara gaw lawu na hte maren matsun da ai;
Npawt nhpang gaw da ai tara upadi pukma 173, “Wunji juk gaw Jinghpaw mungdaw kongsi hte jahkrup bawng ban nna Paliman a Jinghpaw mungdaw hte seng ai dat kasa amat ni hta na Jinghpaw Wunpawng amyu sha amat langai ngai a mying hpe tang shawn ai shaloi, dai zawn mying tang shawn hkrum ai amat hpe mungdan gumsan gaw “ Jinghpaw mungdaw wunji” ngu shamying na munghpawm asuya hpung shang wunji hku dang da ra ai. Dai zawn dang da hkrum ai wunji gaw ndai gaw da ai tara upadi lam ni a matu Jinghpaw mungdaw ningbaw mung rai lu na.”
Npawt nhpang gaw da ai tara upadi pukma 101, daw (2) “Wunji juk gaw Kayin mungdaw kongsi hte jahkrup bawng ban nna, Paliman kaw na Kayin mungdaw amyu sha ni a dat kasa amat ni hta na amat langai ngai a mying hpe tang shawn ai shaloi, dai zawn mying tang shawn hkrum ai amat hpe mungdan gumsan gaw “Kayin mungdaw wunji” ngu shamying na munghpawm asuya hpung shang wunji langai hku dang da lu na.”
Ndai zawn kongsi hte jahkrup Bawng ban lu na ngu nna adan aleng ka da ai raitim (wunji juk) Thakin Nu gaw kongsi hte kachyi mi mung n bawng ai sha mungdaw wunji ni (mungdaw ningbaw) hpe dang da wu ai. Ndai lam hte seng nna myit n-gut ai majaw Kayin hte Jinghpaw amat ni gaw tara rung ginjaw de daw dan ya na matu hpyi lajin ma ai. Mung dan gumsan wa mung tara rung ginjaw a daw dan ai lam hpe hpyi wu ai.
Tara rung ginjaw kaw nna jahtum e daw dan ai hta mungdan wunji juk gaw Kayin hte Jinghpaw mungdaw ningbaw ni hpe dang da ai hta gaw da ai tara upadi hpe nhtan n shai ai lam, mungdan wunji juk galaw ai lam gaw jaw ai ngu nna daw dan ya wu ai. “Kongsi hte jahkrup bawng ban lu na” ngu nna gaw da ai tara hta dan dan leng leng ka da nga ninglen kongsi hte jahkrup bawng ban ai lam n galaw ai sha dang da ai hpe wunji juk hta shut ai lam n nga ai ngu nna daw dan ya ai lam nan, (wunji juk) Thakin Nu gaw tara wunji dap ting hpe sha n-ga tara rung ginjaw hta pyi n tara ai hku uphkang sha nga ai lam hpe yu maya masha ni pyi mu lu nga ai. Mungdaw ni hku nna gaw myit n-gut timung bai htai lai na shara shing nrai tara rung nnga sai majaw kaning nchye di nna Krai wa she chye nu ga ngu Krai hpe sha marit ra mat ai.
Ndai zawn kongsi hte nbawng ban ai mungdaw ningbaw ni hpe dang ai lam hte seng nna (wunji juk) Thakin Nu tang madun ai lam lahkawng nga ai. Shawng nnan na lam gaw, pru mat wa ai mungdaw ningbaw ni a shara hta mungdaw ningbaw nnan ni hpe lawan ndang yang mungdaw ni gaw uphkang ai masha nnga nna hkawhkam nnga ai mung zawn byin wa na. Lahkawng ngu na lam gaw, kongsi ni hpe mungdaw ningbaw ni chyu sha sha hpawng lu ai majaw kongsi shaga hpawng lu na matu chyahkring mi dan da ai lam re. Kongsi shaga ngut nna kongsi zuphpawng dung na mahka e pru shangun na re ngu ai lam rai lu ai. Ndai tang madun ai lam 2 gaw hpa npawt nhpang nnga, ngang lam sha re.
Shawng nnan na lam hte maren hkawhkam n nga ai mung zawn n mai byin ai. Npawt nhpang gaw da ai tara upadi pukma 120 hta, wunji la ngai ngai pru mat ai rai yang, malai n dang dingsa pru mat wa ai wunji gaw ngam ai lit hpe matut nna gun hpai lu ai ngu nna rawng nga ai rai nna kongsi e lam ang ai hku tara upadi hte maren lata shalun ai mungdaw ningbaw ni ndang dingsa pru mat wa ai wunji ni gaw magam lit hpe matut gun hpai lu nga ai.
Lahkawng ngu na lam mung, Jinghpaw hte Kayin wunji ni pru mat wa ai hpang kongsi hpawng shaga na matu yak na tsang ai majaw pru mat wa ai wunji yan gaw, shan garai npru yang kongsi hpawng shaga da sai re. Ndai lam ni a majaw (wunji juk) Thakin Nu tang madun ai lam gaw ntara ai hku masu ai lam sha rai lu ai.
Dai zawn galaw ngut ai hpang (wunji juk) Thakin Nu gaw dang da ai chyahkring mi na kongsi ni hpe shaga wu ai. Kayin hte Jinghpaw mungdaw kongsi lahkawng yan hpe July shata praw 4 ya shani Yang Gung e hpawng na matu shaga wu ai.
Jinghpaw mungdaw kongsi hku nna tsun na nga yang, 1948 ning shanglawt lu ai shaning kaw nna 1957 ning du hkra Yang Gung e nga lai wa sai. Dai zawn Yang Gung e nga ai nhkan e, rung gawk ni, Kongsi ting-nyang up nga na nta, amat ni a wa wa sa sa lam jarit hte shani shagu na lusha jarit, jarit saga law la ai majaw 1956 ning hta tinang a mungdaw rai nga ai Jinghpaw mungdaw, Myitkyina mare de htawt wa ai re. Ya mung mungdaw hte seng ai hpa baw manghkang raitim mungdaw e daw dan lu nga ninglen Yang Gung de kongsi shaga ai lam mungnchye na na daram rai nga ai. Ndai zawn Yang Gung de shaga da ai kaw na 1958 ning July shata praw (3) ya shana hkying 6:30 hta amat ni kaw shaga laika du wa ai. Amat ni gaw ahkying nlu sai majaw hpa mung nlu galaw ai sha hpang shani, jahpawt hkying (11) hta kongsi hpawng na matu (wunji juk) a nta npu de ding yang sa wa ra ai.
KNC amat ni hte Hp.S.P.L (ngang grin ) amat ni gaw, ndai zawn galaw ai gaw n tara ai lam, Jinghpaw mungdaw mung shawa, Jinghpaw mungdaw mung shawa a dat kasa ni hte gaw gap tawn ai kongsi hpe roi ai hku ang ai lam, upadi galaw na ahkang, sut gumhpraw garan jai lang na ahkang lu ai, awmdawm ahkang aya lu ai kongsi hpe (wunji juk) a bawng ban hkam kongsi kasha zawn n mai di kau ai lam, mung maden Ingalik prat hta mungdaw ni gaw gumsam magam a npu e nga ai jarit lamuga uphkang du a npu na jarit lamuga bawng ban hkam kongsi kasha ni sha tai lai wa sai majaw, dai hpe n kam hkam, n ra nna shanglawt la ai lam, ya mung mungdaw kongsi ni hpe (wunji juk) a n-ta npu e zuphpawng ai hte dai madang de bai du shangun ai lam, re ai lam amyu myu madun nna ninghkap ma ai. Bai nna shanglawt lu ai hpang (10) ning tup mungdaw kongsi ni hta (wunji juk) n dung lawm yu, ga n shaga yu ai wa mi, ya mungdaw kongsi ni hta (wunji juk) sa dung ai lam mung, (wunji juk) a myi man hte ahkang aya hpe asung jashawn nhtawm dang sha na ngu ai hta lai nna kaga lam n nga ai ngu tsun ga ai. “Jahkrup bawng ban nna” ngu ai hta laika hte bawngban ra nga ai.
Shawng de shanglawt lu ai hpang (10) ning tup mungdaw kongsi ni hta hkan sa ai htung lai gaw, mungdaw wunji ngu ai mungdaw ningbaw shara man jang (wunji juk) rung kaw nna mungdaw kongsi rung de laika ka dat ai. Mungdaw ningbaw dang na masha langai mi hpe kongsi kaw nna lata ya na matu laika du ai shaloi, kongsi e mungdaw ningbaw a matu mying tang shawn na lam ndau shana nna nhtoi ndat da ya ra ai. Ndat da ai nhtoi du ai shaloi hpung langai hte langai kaw nna mungdaw ningbaw dang mayu ai ni a mying hpe, shawn ai wa tau ai marai 2 a mying hte tang shawn ai laika hpe tang ra ai. Marai langai sha rai nna shing jawng ai masha nnga jang dai wa a mying hpe (wunji juk) hpang de shagun ya nna (wunji juk) gaw gumsan hpang de shalai nhtawm mungdaw wunji (mungdaw ningbaw) dang ra ai. Langai hta jan nna shing jawng ai masha pru wa jang kongsi e (me) garan ra ai. (Me) garan nna dang ai wa a mying hpe (wunji juk) hpang de shagun, shi gaw gumsan hpang de bai shagun di nna wunji dang ra ai. Ndai gaw Gaw da ai tara upadi hte maren mungdaw ni hta hkansa galaw ai Dimokresi htung lai langai mi rai nga ai.
Ya Hp.S.P.L.ga garan mat ai hpang hpawng ai Kayin hte Jinghpaw mungdaw kongsi hta dai hku nrai. Mungdaw ningbaw a matu mying tang shawn shangun nna uhpung 2 maga na lu la ai mying ni hpe (wunji juk) hpang de shagun ya ai, kongsi hta mung mungdaw ningbaw a matu tang shawn ai laika 2 lu la ai lam, dai tang shawn laika 2 hpe (wunji juk) hpang de shagun nna shi ra ai wa hpe dang u ga ngu nna shandau shana ai. Dai hpe maga mi de na amat ni gaw (me) garan na matu hpyi shawn ma ai. Raitim (me) n garan ai sha kongsi hpe maja e nhtoi htawt sit kau dat ai. Hpang shani kongsi hpawng ai shaloi mungdaw ningbaw hku nna kadai wa hpe dang dat sai lam ndau shana nhtawm kongsi hpawng hpe ma ja e dawm kau dat ai. Jinghpaw mungdaw kongsi hta nga yang, kongsi ting-nyang up ntsa e shi hpe n kam ai lam tang shawn tawn da ai. Dai ga shawn hpe bawng ban na matu July shata (10) ya shani ndat da nna (9) ya shani kongsi hpe maja e dawm kau dat ai.
Ndai zawn asuya galaw ai maga na n shawp n kap nna asuya galaw ai ni nan Dimokresi lai hte maren ka da nna kongsi e daw dan shagrin tawn ai kongsi htung upadi hpe nhkan sa sai re majaw, ginjang ai ni gaw dai asuya nan n hkan sa ai htung upadi ni hpe tsawm daw yu chyai na matu pat kata e nbang da lu ai sha, Jinghpaw mungdaw kongsi amat law malawng gaw nkam hkam nna dai htung upadi laika ni hpe wan nat kau ma ai. Zuphpawng gawk kaba kaw nna mung, “gumshem ai ting-nyang up hpe nra ai, gumshem ai mungdaw ningbaw nra ai. Mungdaw Dimokresi hpe jahten ai U Nu, Dimokresi hten htum nna mungdaw kasu kabrawng wa jang U Nu a mara,“ ngu marawn jahtau let ninghkap pru mat wa ma ai. Jinghpaw mungdaw kongsi hta (me) garan na nga yang Swe-Nyein hpe madi shadaw ai amat marai (10), Nu-Tin maga de madi shadaw ai amat ni gaw marai (9), dai marai (9) hta na ting-nyang up (1) hpe shaw kau yang marai (8), dai marai (8) hta na Sama Duwa Sinwa Nawng mung mungdaw ningbaw dang ai lam hta myit n-gut nna kongsi zuphpawng nlung ai majaw marai (7) sha nga ai. (Me) garan yang Swe-Nyein maga na (me) 10 lu nna Nu-Tin maga na (me) (7) lu na rai nga ai. U Nu gaw (me) (7) sha lu ai maga na tang dat ai Duwa Zau Rip hpe mungdaw ningbaw dang kau dat ai.
Dai hte maren, Kayin kongsi hta mung Swe-Nyein hpe madi shadaw ai maga na amat marai (14), Nu-Tin hpe madi shadaw ai maga na amat marai (10) re ai kaw, mayen maga rai nga ai amat (10) maga na tang dat ai U Saw Lu Lu hpe U Nu gaw Kayin mung daw wunji dang kau dat ai.
U Nu gaw Paliman e (me) 8 hte dang nna (wunji juk) byin nna asuya matut galaw lu ai. (Me) 8 hkum tsun (me) 1 shing nrai (me) 2 hte sha dang tim shi (wunji juk) matut galaw lu na rai nga ai. Ndai gaw Dimokresi mungdan re majaw rai nga ai. U Nu gaw shi dang ai shaloi Dimokresi hpe kaja ai hku, malang ai hku la nna Dimokresi ngu nna arawng la nga ai. Shi hpang maga na sum ai shaloi Jinghpaw hte Kayin kongsi ni hta Dimokresi ga n shaga ai sha (wunji juk) a ahkang aya hte majaw e Dimokresi hpe damya mya la nna (me) n law ai maga de asuya ahkang aya jaw kau dat ai.
Lam mi hku nga yang Dimokresi hpe nhtang chyung galaw kau dat ai. Ndai gaw Dimokresi hpe manu shadan ai nga nna n-gup nchyun e ayan tsun nga ai U Nu a Dimokresi nhtang hku rai nga ai. Tsun ai amyu mi galaw ai amyu mi re ai U Nu ngu nna sha masat kau dat nngai.
Naw matut na...Gabaw...
(Miwa-Myen lamuga jarit manghkang byin pru wa ai lam kadun mi )
Posted by KACHIN NATION at 4:48 AM


text:
May 22, daina maga de Mye asuya dap gaw Lahta Sam mung Hpawng Seng makau Man Ping kahtawng hpe wan nat ai lam galaw dat sai.Munggu de na lung wa ai dai Myen hpyen hpung gaw Wunpawng Mungdan Shanglawt Hpyendap KIA dapba (6) npu Dapdung (38) hte mare makau hkying 3:30 daram kaw nna laja lana gap hkat wa ai hta shanhte maga sum machyi lam law na masa nga ai majaw mare wan nat ai rai na re nga, Dapba (6) lahta tsang salang langai Jinghpaw Shiga Dap KNG de tsun ai.
Shana de hkying 5:30 daram hta Man Ping kahtawng wan nat hkrum ai rai nna shana de hkying 9 du hkra wan naw hkru ai lam shi matut tsun ai.
Jinghpaw ni san rai nga ai Man Ping kahtawng hta dum nta htinggaw 30 jan nga ai re.
Ni nawn ai Miwa ga jarit de kahtawng masha ni hprawng yen ai raitim jarit mayan Miwa hpyendap ni hkap sin nga ai majaw jarit mayan byin mai ai shara hta gan yen nga ai lam KIA dap ba (6) salang wa matut tsun ai re.
Slg.jan Aung San Suu Kyi gaw jaw prat 21 Panglong zuphpawng hpe du na July shata hta galaw na shakut nga ten, Myen hpyendap maga mung masa jahta na la nga ai KIO/KIA ntsa majaw baw gasat ai lam hpe lai wa sai April shata kaw nna laja lana galaw wa ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
nak tau tak
oii.. kaw tau x nape aq mnx ptos ngn kaw? msti x tau kann. okeyy skank aq gi tau kaw eh. aq mnx ptos ngn kaw sbb kaw ske kat owg laen. aq nak kaw idop ngn dak yg kaw suke. kaw tau x btape baek nye aq ni. aq punyer la jge aty kaw, kaw bkn nye nk jge aty aq. kaw mmng jntn x sda dri la. mnyesal plak aq time kaw. slame ni aq pnyer la syg kat kaw tpi asl kaw wat aq cam ni hah!! BENCI btol aq ngn kaw tau x. aq tau la dye tu cntek kann. tpi kaw jgn la wat aq cam ni. aq x ske tau x. tok pngethuan kaw aq SANGAT BENCI KAT KAW. da la aq mls nak ckp psl bnde ni lgi wat sket aty aq jer.
corat coret eny abd rahman
Older Post | Newer Post


text:
Wunpawng Mungdan Shanglawt Asuya Dap Ba (5) npu Dap Dung (19) Ginra de dai ni KIA myu tsaw share shagan ni hte myen tai hpyen ni laja lana gasat ai lam shiga na chye lu ai. Ya ten Dap Ba (5) Ginra shara shagu hkan KIA myu tsaw share shagan ni gaw myen tai hpyen ni hte gasat nga ai lam hte Dap Ba (3) ginra de mung myen hpyen mana maka htu shang wa nga ai lam shiga na chye lu ai.
DUNG (19) GINRA DE GAP
Wunpawng Mungdan Shanglawt Asuya Dap Ba (5) npu Dap Dung (19) Ginra de dai ni KIA myu tsaw share shagan ni hte myen tai hpyen ni laja lana gasat ai lam shiga na chye lu ai. Ya ten Dap Ba (5) Ginra shara shagu hkan KIA myu tsaw share shagan ni gaw myen tai hpyen ni hte gasat nga ai lam hte Dap Ba (3) ginra de mung myen hpyen mana maka htu shang wa nga ai lam shiga na chye lu ai.
Labels: Jinghpaw Mung Shiga
1 comments:
- hkunman said...
-
Tinang Myit masin mahkra kabu gara ai hte, God,kaw kamhpa manoi manat a-zi yu n-na, gap tik tik di mu,Jing hpaw Wunpawng Myusha yawng,hte Tinang KIO, KIA, a-Myit masin mahkra Madu Yesu Hkristu hte Kawa God kaw,ngang ngang gaw da mu.
- April 6, 2012 at 11:13 PM


text:
Extremism ngu ai matu n chyun du ai myit masa hpe ning hkap malan ai lam hta mungdan kata shanu nga ai Hkristian hte Muslim ni yawng rau jawm tsap ga nga nna Philippines mungdan Manila saradaw kaba Cardinal Luis Antonio Tagle tsun dat nga ai.
Mungdan a dingda maga na Marawi ngu ai mare kaba langai mi hpe matu n chyun du ai muslim hpyen hpung ni kaw nna wang shing gyup zing da ai mabyin hte seng nna tsun hti dan lam galaw ai hta, “anhte hpa makam masham mi hkap la kam sham nga ga ai rai tim, jahten shaza lam chyu galaw mayu ai masha ni hpe ning hkap ai magam lam hta yawng rau shang lawm galaw ra na re” nga nna Cardinal Tagle tsun da tai rai nga ai.
Cardinal tsun ai hta, “Muslim hte hkristian ni a lapran myit ga garan hkra galaw mayu ai masha ni masing masa ni n awng dang lu nga ai, hkristian ni hte Muslim ni rau jawm shanu nna shada da pawn ba garum shing tau hkat nga ai hku nna mang hkang lam ni hpe yan hparan la lu nga ai, ndai zawn re ai gahkyin gum din lam anhte a lapran nga nga ai, ndai gaw anhte hpe myit mada shara jaw ya nga ai lam rai nga ai, anhte yawng gaw langai sha re ai shing gyim kun ding hku kata na rai ga ai ngu ai lam hpe shangang shaking ya ai lam rai nga ai. Simsa ai lam ngu ai hpe teng man ai, tara rap ra ai, tsawra ai lam ngu ai hte shag aw gap la lu mai nga ai. Ndai ahkyka ai ning pawt ni nnga ai rai yang simsa ai lam ngu ai mung nnga lu mai nga ai” nga nna Cardinla tsun daty nga ai.
Philippines mungdan a dingda maga na mare kaba langai rai nga ai Marawi ngu ai mare kata hta mungdan asuya a hpyen hpung hte Maute ngu ai jahten shaza adawt kasat lam galaw ai hpyen hpung ni a lapran laja lana gap kasat lam ni byin nga ai majaw majan tsin yam hkrum nga ai hkying lam hte ru ai mung chying sha ni hpe nawku hpung a garum ning tum uhpung uhpawng ni kaw nna malu masha sha hpa, shing byin shara hte tsi mawan ni lajang gagrum jaw ya ai rai nga ai, nga nna CBCP Philippines mungdan Kahtawlik saradaw uhpung shiga dap kaw nna shana dat ma ai.
Source: CBCP NEWS


text:
Miwa-Myen lamuga jarit manghkang byin pru wa ai lam kadun mi
Miwa asuya gaw ya shanhte a hpyenla ni shang nga ai shara hpe Miwa e madu ai shing nrai munghpawm Myen mung e madu ai ngu ai hpe atsawm sha garai nsang lang ai. Miwa mung asuya hku nna shanhte madu ai ngu kam ai majaw hpyen dap hpe n htingnut la lu ai nga nna laika htang ai. Munghpawm Myen mung asuya gaw, Wa mungdaw gaw 1941 ning hta Miwa asuya hte Myen mung asuya (Ingalik) ni galaw da ai ga sadi laika hte maren munghpawm Myen mung e madu ai ngu nna bai htang ai.
Bai Miwa asuya gaw, dai 1941 ning na ga sadi laika gaw Miwa asuya Chang Kai Sheik hpe Ingalik ni ma ja e dang sha nna galaw da ai ga sadi laika re majaw nhkap la lu ai lam laika bai htang ai. Dai zawn mungdan 2 na asuya ni nhti nhtang rai laika ka hkat nga ai aten hta munghpawm Myen mung, Jinghpaw mungdaw a dingdung jahtum Putau ginwang, Lung Saing ginra de Namni Lahka bum lapran lam hku Miwa hkyeng hpyenla nkau mi munghpawm Myen mung kata de shang wa ai.
Ndai zawn asuya shada da shim ai hku nhti nhtang laika ka hkat nga ai aten hta 1956 ning July shata 31 ya shani shapraw ai (The Nation) shilaika hta Miwa hkyeng hpyenla ni gaw munghpawm Myen mung kata de tawt lai shang bang wa ai lam, lawm pru wa ai. Dai shaloi she mung masha ni chye wa ai. Asuya gaw nin dang ai.
1956 ning August shata praw 4 ya nhtoi hte Miwa Mungmasha Gumsan Mungdan (wunji juk) Chou En-lai gaw, dai aten e Hp.S.P.L ningbaw rai nga ai U Nu hpang de laika langai ka dat ai. Dai laika hta
(A) Munghpawm Myen mung na shilaika nkau mi gaw Miwa Mungmasha Gumsan Mungdan hte hku hkau ai lam hten run hkra ka nga ai majaw ahkum ya na matu,
(B) Miwa hpyenla ni hku nna jarit tawt nna lai bang ai nre ai sha, nkau mi kachyi kachyaw shut shai ai sha re ai lam,
(C) Ya yang na mabyin masa hte maren mungdan 2 gaw simsa ai hku arau nga pra sa wa na, ngu ai lam ni lawm nga ai.
Munghpawm Myen mung na kaga shilaika ni hte maigan shilaika ni hta Miwa hpyen dap ni jarit tawt lai ai lam hpe ka wa ma ai. 1956 ning August shata 8 ya shani U Nu gaw Hp.S.P.L. ningbaw hku nna ndau shabra laika langai mi ka shapraw ai. Kadun ai hku nga yang, lamuga jarit lam hpe munghpawm Myen mung hte Miwa mung ni gaw jinghku mungdan ni hku nna lawan dik ai hku ngut hkra hparan na. Mungdan lahkawng a chye na hkat ai lam hten run shangun ai hku ka ai lam ni hpe koi gam na matu shilaika sara ni hte mung shawa ni hpe hpyi lajin ai lam ni rai nga ai.
1956 ning August shata 29 ya nhtoi hte Miwa asuya gaw munghpawm Myen mung asuya hpang de laika htang dat ai hta
(A) 1941 ning jarit hpe nhkap la lu ai, raitim mungdan langai hte langai hku hkau ai lam nhten na matu hte ntsen nrup ai lam nnga na matu jarit masat a maga mi de Miwa hpyen dap ni hpe htingnut shangun na. Ndai Miwa hpyen dap ni htingnut mat wa ai shara hta munghpawm Myen mung hpyenla ni hpe nshang shangun na,
(B) 1911 ning e Ingalik asuya, Miwa asuya de jaw da ai laika hte maren Hpimaw, Gaw Lang, Kang Hpang, kahtawng masum lamuga gaw Miwa asuya madu ai lamu ga re. Ndai kahtawng ni hta munghpawm Myen mung a hpyen dap ni dap jung nga ai. Dai Myen dap ni hpe mung htingnut ya mi.
(C) 1954 ning (wunji juk) 2 a myit hkrum da ai lam ni hpe jahten sharun nna Myen mung a dingdung de ang ai lamuga ni hta munghpawm Myen mung a hpyen dap ni shang nhtawm dap jung nga ai. Dai hpyen dap ni hpe mung htingnut ya mi. Ya na zawn htingnut mat wa ai shara ni hta Miwa hpyen dap ni mung nshang na re.
(D) Lamuga jarit manghkang mahkra hpe hparan na matu mungdan lahkawng myit hkrum ai komishin (commission) langai hpaw na matu Miwa asuya myit hkrum ai.
Ya na zawn Miwa-Myen lamuga jarit manghkang hte seng nna mungdan lahkawng asuya gaw, myit jasat shai ai lam ni, myit nru nra re ai lam ni nga wa ai majaw munghpawm Myen mung asuya gaw Miwa asuya a myit hpe chye na matu Hp.S.P.L ningbaw U Nu hpe Miwa mung de dat na lajang ai. Miwa asuya mung langai hte langai chye na hkat ai lam lu na matu shaga ai. Dai majaw hku hkau mishin (mission) ngu amying jaw nna U Nu hpe ningbaw shatai let, U Nu a madu jan Daw Mya Yi, Tara wunji U Myint Thein (ya tara wunji juk) hte madu jan, Maigan matut mahkai rung dinggrin amu madu kaba U Tun Shein, Maigan matut mahkai rung lamuga jarit hte seng ai laklai Du U Khin Nyunt, Hp.S.P.L. hpung ginwang Du Bo Tin Maung Gyi, ni lawm ai (mission) hpung hpe 1956 ning October shata jahtum na bat hta Miwa mung de dat dat ai.
Ndai zawn U Nu a hpung hpe Miwa mung de dat dat ai lam hta Maigan matut mahkai rung, lamuga jarit hte seng ai kaw nna tang madun ai a ntsa e (subcabinet) a 1956 ning October shata 21 ya shani na zuphpawng e daw dan ai hte maren U Nu a (mission) hpung hpe lawu na hte maren matsun dat ai.
1. Miwa asuya a myit jasat hpe chye hkra sha sagawn na.
2. Miwa asuya hku nna labau hpe madun nna lamuga ni hpe wora hpyi ndai hpyi rai wa jang, myit hkrum ai lam hpa mung n galaw ai sha manghkang ni hpe bai la wa na.
3. 1941 ning jarit masat hpe Miwa asuya hkap la na matu chye na hkra tsun na.
4. 1948 ning munghpawm Myen mung shanglawt lu ai aten na lamuga jarit hte maren kadai mung kadai tinang a shara kaw nna nsit nhtawt ai sha nga na matu Miwa asuya hpe chye na hkra tsun na, ngu ai lam ni re.
Ndai matsun ni hpe U Nu mung myit hkrum hkap la nna matsun ai laika langai mi hpe la sa mat wa ai. U Nu hte hpung ni gaw Miwa mung
Hpang e kalang bai bawng ban ai lam garai n galaw yang, hpung hta lawm ai nkau mi gaw, ya Miwa ni hpyi ai lamuga gaw Jinghpaw mungdaw e ang ai majaw Jinghpaw mungdaw ningbaw ni hte bawng ban ra ai lam npawt nhpang gaw da ai tara upadi pukma 200 hte maren, Jinghpaw mungdaw kongsi a myit hkrum ai lam hpe lu la yang she ngut kre lu ai lam U Nu hpe tang madun ma ai. Dai majaw U Nu gaw hpang kalang bai bawng ban ai hpawng hta Hpimaw, Gaw Lang, Kang hpang kahtawng masum lamuga hte seng nna munghpawm Myen mung a npawt nhpang gaw da ai tara upadi hte maren Jinghpaw mungdaw hta lawm nga ai majaw Jinghpaw ningbaw ni a myit hkrum ai lam hpe lu ra ai. Dai majaw Jinghpaw ningbaw ni hpe shaga ya mi ngu nna Miwa asuya hpe tang madun wu ai.
Dai majaw Miwa asuya gaw nbungli langai mi dat nna sumtsan dat kasa U Hla Maung, amu madu kaba U Tun Shein, laklai Du U Khin Nyunt ni mung hkan lawm wa ai. Dai ni gaw 28-10-56 ya shani Yang Gung de du wa nna mabyin masa lam hpe asuya hpe tang shana ma ai. U Nu hte Miwa Mungmasha Gumsan Mungdan asuya a ra sharawng ai hte maren, Jinghpaw mungdaw ningbaw Zan Hta Sin, mungdaw ningbaw dingsa ni rai nga ai Sama Duwa Sinwa Nawng, Duwa Zau Lawn, Jinghpaw mungdaw wunji dap amu madu kaba Major Shan Lone ni gaw sumtsan dat kasa U Hla Maung, amu madu kaba U Tun Shein a malai maigan matut mahkai dap amu madu Mr.Barrington, laklai du U Khin Nyunt ni hte rau October shata 30 ya shani Miwa nbungli hte Yang Gung kaw nna Peking de rawt sa wa ra ai. Dai zawn garai nsa ai shawng shani, October shata 29 ya shani hta munghpawm Myen mung asuya wunji hpung zuphpawng langai mi gaw nna lawu na dawdan ai lam 2 hpe jahkrat ai:
1. 1948 ning munghpawm Myen mung shanglawt lu ai aten e nga nga ai lamuga jarit hte maren ding yang naw rai nga na matu Miwa asuya hpe hpaji jaw shadut na.
2. Lahta nambat 1 na lam hpe nhkap la ai rai yang, lamuga jarit shara yawng mayawng hpe langai sha hku nmyit ai sha, daw hte daw bawng ban na.
3. Mungdan lahkawng na dat kasa ni lawm ai lamu ga jarit shara jep sagawn komishin (commission) langai hpaw nna Miwa-Myen lamuga jarit hpe atsawm sha jep yu na myit hkrum ai, ngu ai lam ni rai nga ai.
Dai wunji hpung zuphpawng hta Jinghpaw mungdaw wunji Zan Hta Sin gaw, Miwa asuya hpyi ai Hpimaw, Gaw Lang, Kang Hpang, lamuga gaw moi chyaloi nhkoi kaw nna Miwa ni galoi mung n up hkang yu ai majaw Miwa asuya hpyi ai hte maren njaw lu ai lam aja awa ninghkap ai. Dai shani na (cabinet) ka matsing hta adan aleng mu lu ai. Wunji hpung a dawdan ai lam hpe kanan galaw nna U Nu hpang de mung langai mi shagun dat ai. Wunji hpung a dawdan ai lam hpe nan U Nu gaw nra sharawng ai majaw aput angun nga nna nhkap la ai lam hpang e she chye lu ai.
Jinghpaw mungdaw ningbaw ni gaw October shata 31 ya shani,
Jinghpaw mungdaw ningbaw ni hte U Nu a bawng ban hpawng hta U Nu tang shana ai lam langai mi gaw, “hpa mi byin yang byin, Miwa mung gaw laika hte madun lu ai majaw shanhte hpyi ai hpe jaw nna lawan ga sadi laika galaw yang kaja ai. Ahkying garawt nga yang lamuga jarit hte ni ai nanhte mungdaw masha ni sha jam jau na. Nanhte she mung madung asuya hpe chyahkring hkring sha shawk shana na re. Dai majaw shanhte hpyi ai hte maren lawan myit hkrum kau yang kaja ai.” nga ai re.
November shata praw 1 ya shani, jahpawt hkying 10:30 kaw nna shana de hkying 1:00 du hkra, Miwa mung asuya maigan matut mahkai rung e, munghpawm Myen mung maga na wunji Zan Hta Sin, Sama Duwa Sinwa Nawng, Duwa Zau Lawn, tara wunji U Myint Thein, sumtsan dat kasa U Hla Maung, amu madu Mr. Barrington, laklai du U Khin Nyunt ni lawm nna, Miwa Mungmasha Gumsan Mungdan asuya maga na nambat 2 maigan matut mahkai wunji Chou An Fu, Myen mung hte seng ai Mi wa sumtsan dat kasa Yu Chon Min, maigan matut mahkai dap amu madu ni lawm nna lamuga jarit lam hpe bawng ban ai. Bawng ban hpawng hta Miwa asuya maga de nna tang madun ai lam ni gaw,
(1) 1911 ning hta Ingalik asuya e Miwa asuya hpe jaw da ai laika hte maren Hpimaw, Gaw Lang Kang Hpang gaw Miwa e madu ai re majaw Miwa mung de ap ya na.
(2) 1941 ning jarit masat hpe Miwa asuya myit hkrum na matu yak ai. Yak hkak ai lam law law nga ai.
(3) Lahta na (Mac Mahorn line) hpe mung bai jep yu nna,
Dai bawng ban hpang hta Miwa asuya maga na ningbaw nna shaga ai wa gaw nambat 2 maigam matut mahkai wunji Chou An Fu re. Munghpawm Myen mung maga na ningbaw nna shaga ai gaw Jinghpaw wungdaw wunji Zan Hta Sin re.
Munghpaw Myen mung maga na Jinghpaw mungdaw wunji tang madun ai lam ni gaw,
(1) Ya nga chyalu lamuga jarit hte maren kadai mung kadai tinang a shara kaw nna nsit nnawt ai sha ding yang nga na matu mungdan lahkawng na asuya ni myit hkrum na lam.
(2) 1911 ning hta Ingalik asuya e Miwa asuya hpe kajaw da ai laika gaw Ingalik mung maden wa hte Miwa asuya ni shada da ka jaw ka ya hkat ai laika sha re. Ga sadi laika nre. Hpimaw, Gaw Lang, Kang Hpang lamu ga gaw Miwa e uphkang ai hpe galoi mung nhkam sha yu ai. Dai majaw dai ninghtawn masum hpe njaw lu ai, ngu ai lam re.
(3) Ndai kaw laika hti ai shawa dinglik yu lu na matu tang madun mayu ai lam gaw, Miwa asuya gaw ga sadi laika hte ngang ngang kang kang rai nga sai 1941 ning na ga sadi laika hte (Mac Mahorn line) masat ai ga sadi laika ni hpe hkap la na yak ai nga nna lam amyu myu madun tsun nhtawm, ga sadi laika mung nrai, jaw ya hkat ai shagun laika langai misha rai nga ai 1911 ning na laika hpe sakse madun nna lamuga hpyi ai lam gaw gara hku myit jasat nga ai hpe chye lu nga ai.
Dai November shata praw 1 ya shani, shana de hkying 6:30 aten kaw nna Miwa asuya e saw shaga ai hte maren, dat kasa hpung masha yawng hte gaw Rusha satkat (circus) poi sa yu ga ai. Poi jahkring mi hkring sa ai aten hta kaga masha ni zawn shinggan pru namsa na matu Miwa ningbaw ni mung shinggan de chyahkring mi pru ma ai. Shinggan de pru nna poi gawk de bai shang ai shaloi, poi gawk chyinghka lam e tsap nga ai U Nu gaw Jinghpaw mundaw wunji Zan Hta Sin hpe lahpa e gumhpuk nna, sa U Zan Hta Sin nang hpe ngai la nga ai na sai, ahkyak ai ga tsun na nga ai, nga nna manam gawk langai mi de shaga sa mat wa ai. Manam gawk e U Nu hte kaga Myen mung hte seng ai sumtsan dat kasa Yu Chon Min mung du sa wa ai.
Dai shaloi U Nu gaw, “gai, U Zan Hta Sin, dai ni nang hte Miwa ni bawng ban hpawng hta ndai lamuga jarit lam gaw ningbaw kaba U Nu ngut jang ngut ai, anhte gaw hpa tsun na lam nnga ai, ngu nna nang tsun ai da aw? Dai hku nga yang ngai mung kabu ai. Dai na jang ga sadi laika galaw kau na, kaning law” nga nna ja ai myi man hte san dat ai. Duwa Zan Hta Sin gaw, “ ngai shing ngu ntsun nngai. Anhte tsun htai lai ai ga ni yawng ka matsing da ai nga ai” ngu bai tsun ai. Dai shaloi U Nu gaw, “nang gaw ngai hpe amyu mi tsun ai. Miwa ni hpe amyu mi tsun ai, hpa kaja ai i? Miwa sumtsan dat kasa wa gaw nang dai hku tsun ai nga nna tsun nga ai,“ nga nna tsun ai.
Duwa Zan Hta Sin gaw, “ngai Miwa hpe amyu mi, ningbaw kaba hpe amyu mi ntsun nngai. Bawng ban hpawng hta lawm ai masha shagu hpe san yu u,” ngu nna tsun dat ai shaloi Duwa Zau Lawn mung, “ningbaw kaba tsun ai zawn U Zan Hta Sin ntsun ai, anhte yawng nga ai,” ngu nna madi shadaw dat ai. Shaloi she U Nu gaw myi man ntsawm ai hte Miwa sumtsan dat kasa wa hte rau gawk kaw nna pru mat wa ma ai.
Dai shaloi Duwa Zan Hta Sin hte Duwa Zau Lawn mung gawk kaw nna pru mat wa nhtawm Rusha satkat hpe bai yu ma timung Duwa Zan Hta Sin gaw myit grai npyaw nna satkat poi hta myit nlawm ai sha satkat poi ngut hkra tsam mari dung ra mat ai. Manam ai nta de bai du wa ai shaloi rai tim, Duwa Zan Hta Sin gaw shana tup yup npyaw mat ai. Ya na zawn U Nu hte bawng ban yang n manu na re lam, lamuga jarit lam matut nna bawng ban mayu ai myit nnga sai lam, dai majaw wa mayu nna nblungli lajang ya na matu sumtsan dat kasa U Hla Maung hte amu madu Mr.Barrington ni hpe tsun yang, sumtsan dat kasa U Hla Maung, tara wunji U Myint Thein, Mr. Barrington ni tawng ban ai majaw nwa ai sha nga nga ra mat ai.
Dai shana hkying 6 aten hta U Nu gaw Miwa mung (wunji juk) hte kalang hkrum nna, shi hku nna Miwa asuya hpyi ai gaw
Dai shaloi Miwa (wunji juk) gaw,”nau wa hkum tin u. Angwi abwi gaw e. Ngai mung nye a mung shawa hpe naw bawng yu na nngai. Manga ya shani du hkra naw nga u,” ngu nna bai tsun dat ai.
3-11-56 ya shani hta kalang lamuga jarit lam hpe Miwa Mungmasha Gumsan Mungdan (wunji juk) Chou En-lai hte bai bawng ban ai. Dai bawng ban hpawng hta Miwa mung (wunji juk) gaw lawu na hte maren tsun ai,
(1) Ya na Miwa-Myen lamuga jarit manghkrang hte seng nna Hpimaw, Gaw Lang, Kang Hpang hpe Miwa ni hpyi ai hte maren jaw jang, kaga "Namwan assigned’ lamuga hpe nhpyi na. Shi hku nna ‘Namwan assigned’ lamuga gaw grai wa n ahkyak ai. Hpimaw, Gaw Lang, Kang Hpang hpe hpyi ai gaw shawng de dai shara hpe Ingalik ni zing la ai shaloi, dai zawn zing la ai gaw ntara ai ngu nna Miwa mung shawa gaw ninghkap shawa n-gun madun ai lam hpe Peking mare hte kaga mare kaba ni hta galaw lai wa sai. Dai shaloi shi jawngma naw re, shi matsing ai. Dai majaw Chang Kai Sheik lakhtak e Ingalik ni ntara ai hku zing la kau ai lamuga hpe ya asuya lakhtak hta bai lu hkra galaw ai, ngu nna Miwa mung shawa hpe madun mayu ai majaw re.
(2) Wa mungdaw gaw wa mungdaw na Wa du nkau mi Miwa mung de lawm mayu ai nga nna tsun nhtawm
(3) Lahta jahtum na (Mac Mahorn line) mung
Ndai zawn tsun ngut ai hpang ningbaw kaba U Nu gaw Jinghpaw myit su ni maga myi man yawng nna,”Miwa asuya hpyi ai gaw
Dai shaloi Duwa Zan Hta Sin hku nna grai kajing kachyep myit yak ai lam hkrum sai. U Nu tsun ai hte maren lamuga ninghtawn (3) jaw na matu myit hkrum ai ngu tsun yang, Jinghpaw mung shawa gaw hpa mung garai nchye ai rai nna mung shawa a myit ra ai lam nlawm ai sha galaw ai rai yang mung shawa ntsa e ga sadi ndung ai hku ang wa ai. Mung shawa a myi man hpe n yu ai hku ang ai majaw mung shawa hte shi yak na sha rai sai. U Nu tsun ai hpe myit nhkrum ai, njaw lu ai ngu yang mung, U Nu zawn re mungdan a ningbaw langai mi hpe maigan mung e kaya jahkrum ai hku ang wa ai, arawng jahpoi ya ai hku ang ai, n hkung ga ai hku ang wa ai. Ram ram myit yak mat ai. Rai timung, shaloi jang myit dum ai lam gaw, ngai hpe ralata (me) jaw nna lata shalun dat ai gaw Jinghpaw mung shawa she re, U Nu nre. Ndai lam hta mung U Nu shi nan shut nga sai re majaw mung hte mung shawa a matu yu nna tsun ra ai ngu myit lu nhtawm lawu na hte maren tsun ni ai:
“ Miwa Mungmasha Gumsan Mungdan Wunji juk hte ningbaw kaba U Nu e, anhte a Dimokresi mungdan hta ya na zawn ahkyak ai manghkang ni hpe dawdan ai hta tsang masum nga ai. Langai ngu na tsang hta mung shawa a myit ra ai lam hpe la ra ai. Lahkawng ngu na tsang hta mung shawa a dat kasa ni re majaw mung shawa a dat kasa ni lawm ai mung kongsi hte Paliman a ra sharawng ai lam hpe ra ai . Masum ngu na tsang hta gaw mung shawa hte mung shawa dat kasa ni a ra sharawng ai hte maren lata shalun da ai mung shawa asuya a myit hkrum ai lam hpe lu ra ai. Ndai zawn tsang 3 a myit ra ai lam nlawm ai, myit hkrum ai lam nlu ai sha ngai myit nhkrum lu ai,” ngu tsun nngai.
Wunji Zan Hta Sin ning ngu tsun dat ai shaloi, ningbaw kaba U Nu gaw,” dai rai yang nang gaw ningbaw njet ai. Ningbaw ngu ai gaw kalangta daw dan kau nna mung shawa hte man hkrum rai gwi ra ai. Mung shawa myit nhkrum ai nga yang she pru mat law,” nga nna tsun dat ai.
Wunji Zan Hta Sin gaw, “anhte a mungdan gaw Dimokresi mungdan re majaw dai hku sha rai ra ai. Mung shawa e jaw na matu myit hkrum yang jaw ra na re. Myit nhkrum yang kaning nchye di ai. Bai myit yu ya ra na re,” ngu nna bai tsun ai.
Bai nna Miwa (wunji juk) wa tsun ai gaw, “ anhte lamuga hpyi ai lam hta jinghku mungdan shada da lawan ngut kre mat na matu, ndang kalang hkat ai lam nbyin na matu, ninghtawn kaji masum sha hpyi ai re. Kaja wa tsun na nga yang moi ka da ai Miwa Labau ni hta Myen mung dingdung daw, Manmaw, Myitkyina,Mogaung, Mohnyin ni pyi gaw Miwa mung e madu ai nga nna ka da ai. Rai timung, anhte gaw dai ni hpe ntsun ai,” nga nna tsun dat ai.
Dai shaloi wunji Zan Hta Sin gaw,”(wunji juk) e, labau ngu ai hta Moi ka da ai labau ni gaw hkawhkam wa ra ai hku hkaw kata e ka da ai labau ni rai na re. Miwa labau mung Manchu hkawhkam prat hte prat hkawhkam ni rai na re. Miwa labau mung manchu hkawhkam prat hte prat hkawhkam ni ra sharawng ai hku ka da ai labau ni hkrai rai na re ngu kam nngai. Myen labau ni mung dai hku moi na hkawhkam ni ra sharang ai hku hkaw kata e ka da ai labau ni nga ai. Dai labau ni gaw Miwa labau ni hta grau hkik hkam ai. Gara hku hkik hkam a ni nga yang, moi na hpung dagu kaba ai Myen hkawhkam ni gaw lahta de nat mung htap (6), lawu de ngarai mung du hkra htap (6), hpung dagu kaba nna uphkang ai nga nna ka da ai,” ngu tsun dat ai.
Dai ga hpe Miwa ga hku Miwa gabyan wa ga byan ngut ai hpang Miwa (wunji juk) wa mani nna, ningbaw kaba U Nu mung mani let, “U Zan Hta Sin gaw, “ningbaw kaba Hman nan hkaw hkam labau, Maha hkawhkam labau, U Kala labau laika ni hta dai hku ka tawn ma ai,” ngu bai tsun ai. U Nu gaw hpa mung bai n tsun ai nga mat ai.
Ning ngu tsun ngut ai hpang e mung U Nu gaw, “ ndai lam gaw lawan myit hkrum kau yang kaja ai. U Zan Hta Sin a ntsa e mara nga ai. Nang sha myit hkrum na nga yang daina ga sadi laika galaw na. Lamuga kade mi jaw na ngu ai mung hpang de Miwa asuya hte nhtai lai ra hkra tsi hkyen hte lamuga sumla ntsa e ya mahkret kawan tawn na. Lawan she myit hkrum u,” nga nna bai kahtap tsun ai.
Dai shaloi wunji Zan Hta Sin gaw, “ndai lam hte seng nna nye a myit jasat hpe mung tsun dan sai. Raitim lawan myit hkrum lu na nga nna tsun yang gaw, ningbaw kaba hte Miwa asuya gaw hpa hte bung a ta nga yang, lukmu samsi rai nga ai masha langai hpe sumla hkrung yu ga hkan nang rit nga nna shaga nhtawm, sumla hkrung madun gawk kata e du ai shaloi, na kasha numsha ngai hpe jaw rit nga ai hte maren sha rai nga ai. Numsha langai hpe jaw sha na matu kawa langai hte sha nngut ai. Kanu mung myit hkrum ra ai. Ka hpu kanau ni mung myit hkrum ra ai. Makyin jinghku yawng myit hkut myit hkrum yang she jaw sha yang kaja ai. Dai hte maren ninghtawn 3 jaw ra ai lam hta ngai gaw hpa majaw mung shawa hte mung shawa dat kasa ni hte nbawng mai na i? ngu tsun dat nngai.
Ndai ga hpe Miwa gabyan gw Miwa ga hku byan ngut ai hpang Miwa (wunji juk) hte U Nu gaw mani nna, “dai rai yang, nang myit nhkrum yang gaw ya garai nmai ngut ai. Hpang e (wunji juk) Myen mung de sa ai shaloi she bawng ban dawdan na re,” nga tsun nna bawng ban hpawng hpe dawm kau dat ai.
Dai majaw U Nu hte (wunji juk) Chou En-lai yan a myit hkrum ndau shana ai laika langai shapraw ai hta lawu na hte maren sha ndau shana ai.
(1) Miwa-Myen lamuga jarit manghkang hte seng nna mungdan lahkawng na asuya ni gaw grau nna chye na ni hkat wa ai.
(2) Lamuga jarit e tawn da ai lahkawng maga na hpyen dap ni hpe tinang a lamuga kata de deng (10) du hkra htingnut ya na. Dai hpe December shata htum e ngut hkra galaw na matu myit hkrum ai ngu ai lam ni rai nga ai.
U Nu a myit ra ai hku lamuga jarit lam hpe Miwa asuya hpyi ai hte maren Hpimaw, Gaw Lang, Kang Hpang hpe Miwa mung de jaw nna awmdawm ga sadi laika galaw mayu ai hte seng nna, dai aten hta U Nu gaw mungdan a uphkang ai ahkang aya shi hta nnga ai, shi asuya nre, wunji juk nre, Hp.S.P.L ningbaw sha re majaw mungdan langai hte langai galaw ai ga sadi laika ni hta ahkang aya lu nga ai asuya hpung masha ni, gumsan, wunji juk, maigam matut mahkai wunji, asuya hpung kaw nna ahkang aya ap ya hkrum ai wunji langai ngai, asuya hpung kaw nna ahkang aya ap ya hkrum ai sumtsan dat kasa zawn re ai ni chyu sha mungdan shada da galaw ai ga sadi laika ntsa e lekmat htu ga ai re. Tinang kaw ahkang aya nnga ai wa lekmat htu nna galaw ai ga sadi laika gaw
U Nu a hpung mung lamu marang n kaja ai majaw Chung King e nbungli hkring nna hkring sa ra ai lam na chye lu ai. 6.11.56 ya shana e sumtsan dat kasa U Hla Maung gaw U Nu shangun ai hte maren wunji Zan Hta Sin hpe telehpone hte shana dat ai gaw,” Yan Gung de du ai shaloi Jinghpaw myit su ni hpe U Nu shaga jahkrum mayu ai. Dai majaw Jinghpaw myit su ni kadai dai hpe shaga yang kaja na i?” nga nna san dat ai.
Wunji Zan Hta Sin gaw, ”Jinghpaw myit su ni hpe shaga na nga yang, hpung hku hkan nna hpung a ningbaw ni hpe shaga dat yang kaja ai. KNC hpung gaw hpung ginjaw ningtau ningbaw rai nga ai. Duwa Kyang Luk, kunhting Salang Lanan La, Manmaw ginwang ningtau ningbaw rai nga ai sara
Rai timung, Jinghpaw myit su ni yawng hpe hpung hku hkan nna ahkum ara n shaga ai sha, lahta e amying jaw dat ai KNC ningbaw ni hpe sha shaga nna tinshapun Yang Gung mare de laksan nbungli hte shaga la nhtawm Hp.S.P.L hpung ginjaw e shat ma mi jaw sha nna U Nu gaw, “Miwa asuya hpyi ai tara ai, ngai gaw myit hkrum kau da sai nanhte mung myit hkrum mu,” ngu nna tsun wu ai. Dai shaloi Jinghpaw myit su ni gaw, “ ndai lam gaw grai ahkyak ai lam re. Kaji ai lam n re. Dai majaw mung shawa a myit ra ai lam hpe hkam la ra na re,“ ngu nna tsun ma ia Shaloi Hp.S.P.L. ningbaw kaba U Nu gaw saboi hpe lata hte aja wa lahtum nna ‘hopeless leaders’ “alaga ningbaw ni” ngu nna Ingalik ga hku matsa mawa ngu hta shabawn kau dat ai.
U Nu gaw Jinghpaw Wunpawng myit su ni hpe da sang shaga la nna shat ma mi jaw sha nhtawm ya na zawn saboi lahtum let matsa mawa ngu hta shabawn ai lam gaw kaning rai mai kaja na rai ta? ngu nna san shara tai nga ai.
Ndai zawn Jinghpaw Wunpawng myit su ni hpe shaga ai hta mung U Zan Hta Sin gaw shi a hpung myit su ni hpe sha shaga shangun ai, kaga ginjang ai maga na ningbaw ni a mying hpe n jaw ai ngu nna mara naw shagun ai lam chye lu ai. Wunji Zan Hta Sin telehpone hte tsun dat ai gaw, kaga hpung ni hpe shanhte a hpung hpe san yu nna shaga u ngu tsun dat sai rai nna shi hta hpa lit nnga sai. Mara shagun shara nrai nga ai.
U Nu gaw shilaika sara ni hpe shaga, ginjang ai hpung (pati) ni hpe shaga nna shi galaw ai lam jaw ai, madi shadaw shangun mayu ai lam, Miwa asuya hpyi ai tara ai lam tsun dan nhtawm madi shadaw shangun wu ai. Shilaika sara ni mung lamuga labau nchye, mabyin masa hpe n sagawn yu ai sha majoi madi shadaw ka ma ai Ginjang ai maga na hpung pati ni mung n chye n kaw madi shadaw ma ai.
U Nu gaw 10-11-56 ya shani nsen shapoi dap kaw nna ndau sha bra ai lam langai shapoi dat ai. Dai ndau shabra ai hta,
(1) Hpimaw, Gaw Lang, Kang Hpang gaw Miwa madu ai lamuga re. Myen e galoi mung n madu yu ai. Tinang n madu ai lam hpe myit mada nkam jaw ai.
(2) Namwan assigned lamuga shap ai ga sadi laika hpe shaprai kau yang kaja ai. masha ni a lamuga shap ai ngu ai gaw madat yang nkaja ai.
(3) Ngam ai lamuga jarit gaw Myen asuya ra ai hte maren Miwa asuya gaw hkan galaw ya na myit mada na lam law nga ai, ngu ai ni rai lu ai.
Dai hpang U Nu gaw
Dai sha n-ga, U Nu gaw Miwa mung na bai wa yang Hp.S.P.L. amu gun zuphpawng hta, “ U Zan Hta Sin gaw alaga masha re. Miwa ni a man e myu mi, ngai hpe myu mi tsun ai. Gale galau galaw ai. Ndai wa hpe jahkrat kau yang kaja ai. Mungdaw ningbaw ngu ai gaw “chuk kara" re, N ra yang ‘jau’ ngu yang wa ra ai masha hpe ‘au’ ngu yang sa ra ai, nga nna tsun yu ai.
Ndai kaw U Nu gaw mungdaw ni a ntsa e gara hku myit jasat tawn da ai ngu ai hpe kalang ta chye lu ai. U Nu gaw mungdaw ni a ntsa e dai daram nhkru nkaja ai myit rawng ai wa re hpe dan leng shangun nga ai.
Hpimaw Gaw Lang, Kang Hpang Miwa ni hpe n jaw na matu, Yang Gung dakkasu hte kaga jawng ni hta hpaji sharin nga ai Jinghpaw Wunpawng jawng ma ni gaw aja awa ahkum ninghkap ma ai. Dai zawn jawng ma ni a ahkum ninghkap ai lam hpe pyi U Nu gaw U Zan Hta Sin n-gun jaw ai majaw re nga nna wunji Zan Hta Sin a ntsa e mara shagun ai hku tsun ai.
9-12-56 ya shani Jinghpaw mungdaw, Myitkyina mare e KNC hpung kaw nna woi awn nna Jinghpaw Wunpawng ningbaw ningla ni hte mung masha manga tsa jan shang lawm ai shawa zuphpawng langai mi kaw nna, Hpimaw, Gaw Lang, Kang Hpang hpe Miwa mung de jaw na matu myit n hkrum ai lam dawdan nhtawm ndau shabra ai. Dai zuphpawng hta P.Y.K.Hp.pung hte Pawng Yawng Ram Rawt hpung ni hpe hpung hku nna shaga ai rai yang hpung langai mi na marai langai hpra sa lawm ma ai raitim, hpung hku n re ai sha tinang a myit hku sa lawm ai lam tsun ma ai.
12-12-56 ya shani U Nu gaw Sama Duwa hte Duwa Zau Rip yan hpe shaga la nna Miwa asuya hpyi ai lamuga hpe jaw na matu myit hkrum ai lam lekmat htu shangun ai nga ai shiga mung pru wa ai.
Ndai zawn U Nu gaw Jinghpaw Wunpawng myit su ni hpe shaga nna hta ai lam, mung kata na shilaika, maigan de na shilaika ni kaw nna tinang ra ai hku madi shadaw shangun ai lam, Jinghpaw mungdaw e ahkang aya nlu ai mungdaw na ginjang ai hpung pati ni hpe maga mi hku n-gun jaw re ai ladat hkum sumhpa hte galaw wa ai jahtum e U Nu myit hkyam sa ai lam lu la u ga ngu nna mung, mungdan lahkawng a matut mahkai ai lam hta hku hkau ai lam nhten nrun u ga ngu ai myit hte wunji Zan Hta Sin hte Jinghpaw mungdaw asuya hpung masha ni gaw, Miwa asuya hpyi ai Hpimaw, Gaw Lang, Kang Hpang lamuga hpe njaw nmai re ai masa de du wa ai rai yang, lamuga hpe shagyip lu ai made shagyip nna jaw na matu myit yu ra ai lam, ndai zawn lamuga hpe shagyip lu ai made shagyip nna jaw ra ai shaloi, Namwan assigned lamuga hpe Miwa asuya gaw hpyi ai lam n galaw na matu, ngu nna dawdan ai lam galaw ra ai kaw du hkra byin wa sai.
Ndai zawn galaw ra wa ai mung Jinghpaw mungdaw wunji ni gaw kaja wa jaw mayu nna n rai, mungdan a ningbaw kaba U Nu hpe hkungga ai hte shi a hpung shingkang hpe jahpring ya ai hku nna mung, mungdan 2 a matut mahkai ai lam hta manu na matu yaw shada nna mung, rai nga ai.


text:
Tuesday, January 24, 2012
MUNG SHAWA MAKAWP NINGGANG
Do you like this story?
1. Anhte n dai ten hta e n ngut shi ai rawtmalan PADANG HKRUNLAM MAJAN MASING hta e Myusha hte Mungdan hpe magrau grang grang makawp maga mat nna Hkrat sum mat sai share shagan ni hte Hkala n ba hkrum taw ai share shagan ni hpe anhte mungkan shara shagu hta e du taw ai JWP myusha ni hku nna n dai rawt malan poi hpe mahta la n htawm alu gumhpraw hpe gahkyin la nna shanhte ngam da ai kanu kawa kahpu kanau ni hpe shalai ya, Hkala taw ai ni hpe mung n gun jaw ga sa shaga ya, kumhpa shagrau jaw ya let Anhte Myusha ni a Tsawra myit hpe jawm madun ga ngu saw shaga mayu ga ai. Anhte langai sha re nga ga ai, Pu gang jang sin machyi ai ngu ai hpe anhte n dai lamang hta shanglawm let madun sa wa ga law.
2. Maning na Rawt malan poi kawn hpang ai "Mung Shawa Makawp Ninggang" kumhpa hpe dai ning na rawt malan poi hta e bai shagrau lu na matu mung yawng jawm shanglawm sa wa ga,
n dai kumhpa gaw
Mung shawa kawn Myusha hte Mungdan a matu tinggyeng hku nna a tsam dat shakut nga ai ni hpe shagrau kumhpa jaw na hku re ai, n dai lamang hta gaw maning e NDF party kaw na Slg. jan Bawk Ja hpe maning na rawtmalan poi hta shagrau ya sai hku re ai.
Dai hta e shagrau ya gring ai ni a mying jahpan ni hpe mung sa ya marit, lata la nna yawng e hkawn ai hpe jawm shagrau sa wa ga.
N dai lam a matu mung anhte yawng Ja gumhpraw hku nna shanglawm sa wa na matu saw lajin dat n ngai. N dai lam hte seng nna shara shagu de du taw ai myutsaw mungtsaw myitrum ni yawng hpe bai shana hkat na matu lajin dat n ngai.
Myit hkawn, myit lawm ai ni bungli rau jawm galaw sa wa lu na matu jawm bawng ban ga.
Shagrau sha a gring ai ni hpe anhte jawm nna shagrau sha a let n dai Padang Hkrunlam majan masing hpe awng dang wa hkra jawm shakut sa wa ga law.
Ong Lahpai,
+4552811075
Willemoesvej, 13.st.th
6760, Ribe, Denmark
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
时间:2018-05-16 10:00:01 来源:德宏团结报
Shata 5 pro 7 ya shani ko nna pro 9 ya shani du, mungdo pati rapdo mu madu tau, mungdo up, Sakhkung mungdo hka mu lam ginhkyom gon ningtau Wui Gang hpung woi nna ahka mu lam tek gon sa wa ai muhtam lam hte moru htang mu lam sa woi jep shadut yu hkom u ai. Mungdo up tau Li Jin Hon hkan jep shadut yu hkom lom u ai.
Jep dup hkom ai laman, jep shadut hpung ni Lengho ginwang Nangsung hka, Nangsung ginwang do, Tahko hka Nandi hka mayan, Yinkyang ginwang Gyu chin gat mare Ho-mung mare salang rapdo, Tahko hka Kyangsin hpo, Tahko hka Hoha noikrat pa go maden shara hkan na ahka tek gon muhtam sat lawat hte moru htang hkyem shajin mu htam lam wa jep yu hkom mai hte rau, dai shara hkan na seng ang muhtam sat lawat ni tang shon shana ai no madat mara la ma ai.


text:
Hp.S.P.L. hpung hta rai rai, (cabinet) wunji hpung hta rai rai U Nu gaw gumsham magam lai lang ai nga nna wunji dingsa U Htun Pe gaw mungdan de shi a shilaika kaw nna tang dan yu sai. U Htun Pe tsun ai hte maren nga yang “asak madu hkawhkam wa” ngu nna pyi shamying wu ai. Yu maya mung masha, shi hte bungli rau n galaw yu ai ni gaw, ndai ga hpe kam na yak nga ai. Ndai daram dinghpring nna hpara
Manga yunglat hte slam dat nngai
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Monday, March 30, 2009
Gumshem magam lai lang ai (myen)U Nu.
Hp.S.P.L. hpung hta rai rai, (cabinet) wunji hpung hta rai rai U Nu gaw gumsham magam lai lang ai nga nna wunji dingsa U Htun Pe gaw mungdan de shi a shilaika kaw nna tang dan yu sai. U Htun Pe tsun ai hte maren nga yang “asak madu hkawhkam wa” ngu nna pyi shamying wu ai. Yu maya mung masha, shi hte bungli rau n galaw yu ai ni gaw, ndai ga hpe kam na yak nga ai. Ndai daram dinghpring nna hpara


text:
Laiwa sai 2009 ning, April (28) ya shani Myen Hpyen Asuya ni hku nna, KIO hpe BGF ngu ai mying hku nna shanhte Myen Hpyen Dap kata de hkrang galai jashawn la kau na lam tsun wa ma ai re.
BGF ngu ai gaw, Myen Hpyen Dap (Tat-ma-daw) a kata hta na Hpyen Hpung langai hku rai nhtawm, Myen Mung a mungdan jarit ni hta dap jung da nna, bungli shang sa wa na matu hte, dai BGF hpaw shabawn ai hta tinang Amyu Sha Dap hpung ni a ntsa Myen Hpyen Du ni shanglawm nna hpaw shabawn sa wa na hkyen ma ai re. (Ya ten, 1001,1002,1003 Jarit Sin Dap ni hpe yu la mai ai.) Shing rai nna, BGF hta shanglawm na matu asak aprat garan ai lam, hpaji madang garan ai lam, hkamja lam hte seng nna garan kau ai lam ni law law galaw na matu re hta n-ga, BGF hta shang lawm na ni yawng gaw, Myen Hpyen Dap a training bai kahtap lung la ra ai re. (Hpyen Ma, Hpyen Gyi, Hpyen Du ngu nna atsang garan nhtawm Myen Hpyen Hpaji hkaja sa wa na matu.)
Maga mi hku nna tsun ga nga yang, KIO/KIA hpe Myen Hpyen Dap shatai kau na matu re.
KRGF ngu ai gaw, KIO hku nna, Myen Hpyen Asuya wa hte No-2 lang hkrum shaga ai shaloi tang shawn ai lam re.
1976 ning kaw nna, KIO a mungmasa jasat gaw, "Jet ai Munghpawm gaw de sa wa na hte Kachin State hpe Rawt jat ai Mungdaw byin tai hkra shakut sa wa na matu re. Ndai mungmasa jasat gaw, mungkan kaw nna mung hkap la lu na lam re.
Lamawa na, shing re ai Jet ai Munghpawm gaw de sa wa lu sai rai yang, KIO a laknak lang ai rawt malan lam hpe Jet ai Munghpawm Asuya hku nna n-tsun tim, dawm jahkring kau na re hte, laknak matut lang ai lam n galaw mat sana re hpe KIO Ginjaw salang ni tsun lai wa masai.
2008 ning, hta jawm shagrin da lu sai, Munghpawm Constitution gaw Jet ai Munghpawm hkrang gaw n re ai raitim, dai constitution hte maren ra lata galaw nna lung wa na Mungshawa Asuya hte KIO hku nna, "Jet ai Munghpawm gawde sa wa na lam" hte seng nna matut bawngban mat wa na matu gaw KIO a myit mada lam rai nga ai.
Dai re majaw, KIO a laknak lang ai hpyen dap hpe ya jang wa mi hkrang galai ra wa ai raiyang, KRGF ngu ai "Wunpawng Ginra Makawp Maga Dap" ngu ai mying hte hkrang galai kau na lam, ndai KRGF hpe Myen Hpyen Dap kaw nna dan tawk yu reng ai hku n re sha, Kachin Mungdaw Asuya a kata kaw she tawn da na re lam, Kachin ni shanu nga pra nga ai Kachin State hte Shan State kata na Muklum mare shagu hta dap jung sa wa na lam ni chye lu ai.
Dai re majaw, KRGF hte BGF lam gaw,
BGF ngu ai gaw:- Wunpawng Amyu hte Wunpawng Mungdan Sha ni hpe KIO hte ga garan kau dat ai lam sha rai nga ai hta n-ga, "Jaw Prat Ka-ang Hkup" rai sai Wunpawng Amyu hte Wunpawng Mungdan Sha ni a Rawt Malan Labau lam hpe "Jahten Sharun" kau ya ai lam rai nga ai.
KRGF ngu ai gaw:- Wunpawng Amyu hte Wunpawng Mungdan Sha ni a "SHIM LAM"hte rawt kalu kaba lam ni hpe hkam dahka jaw ya lu na matu hte Wunpawng Amyu hte Wunpawng Mungdan Sha ni a akyu ara hpe matu gun-hpai lu na matu KIO hku nna tara shang hpaw shabawn sa wa mayu ai "Wunpawng Ginra Makawp Maga Dap" mying rai nga ai.
Ndai lam ni yawng gaw, KIO Ginjaw salang ni hte hkrum shaga ai lam ni hta na re. Anhte Wunpawng Ramma ni chye mai chye ging ai lam re.
Hkungga let,
Padang Len
e mail kaw na la bang da ai re
+++Jing Hpaw Wunpawng Kasa shiga »ndai blog kaw mung mai hti nga ai.


text:
Tan Awng woi awn ai Myen dap dat kasa ni gaw lai wa sai June 30 ya hta kalang, ya August 2-3 hta kalang rai yang lahkawng lang ngu na KIO/KIA hte gap hkat jahkring na htinglet sai. KIO/KIA maga hku nna Panglong ga sadi principles ni hpe manat nna shaga ai gaw manu nga ai.
KIO/KIA hku nna ndai hku gap hkat jahkring simsa lam la na hkrum jahta ai gaw mung masa ginsup ai hku re nga tsun nga ma ai. Raitim ginsup n shut na gaw ahkyak nga ai.
Ya sha ya sha sa nna KIO/KIA hpe gap hkrat jahkring na matu hpyi lajin nga ai Myen dap ni a kasa ni gaw Myen dap ginjaw Naypyidaw asuya kawn shangun ai re ngu hpe kade ram pahkam hkam lu na kun? Hpa majaw nga yang Ginjaw Naypyidaw gaw ya du hkra Mungdaw asuya ni hpe hpa ahkaw ahkang n jaw shi ai shiga na lu ai, ndai lam hpe Chin National Party (CNP) na Slg. Kyaw Nyein ni hte kaga party ningbaw ni mung tsun garu nga ma ai.
Mungdaw salang ni hta hpa ahkaw ahkang n nga ai wa Mungdaw dat kasa re nga ai Du Tan Awng, Hkyet Hting Nan, Tsumhpawng Sin Wa zawn re ni kawn jahkrup ai hpe KIO/KIA gaw kam nna gap hkat jahkrup ai lam mahkra hpe hkapla yang shut mai nga ai. Rai nna KIO/KIA gaw ya bai simsa lam la kau nna hpa baw matut galaw na?
Myen dap ni gaw amyu bawsang ni hpe Garan Nna Up (divide-and-rule) ladat hpe lang nna shakri nga ai, ya gap hkat jahkring simsa lam sa jahta dat jang KIO/KIA kata nkau ni gaw “matut gap na, nkau ni gaw gap hkat jahkring simsa lam la na”, ndai zawn n ru n ra byin shangun nga ai. Tinang kata myit n hkrum jang she Myen ni aloi sha up sha lu na rai nga ai, hpyen wa ra ai gaw dai rai nga ai.
Myen dap ni gaw KIO/KIA hte bawng yu nna jahkrup lu jang gaw amyat re, n lu tim asum n re.
KIO/KIA hku nna Myen hte gap hkat jahkring simsa lam la na hpe hkap la sai lam shiga dap de Du Kaba Gun Maw shana wa sai, ya Myen hte simsa lam la na myit hkrum wa ai gaw, “Mung shawa ni grai jamjau wa ai majaw” ngu ai gabaw npu e sawn nga ma ai. Mung shawa ni a myit hta hpa baw rawng ai hpe July shata 12 ya shani na Laiza zuphpawng hta azin ayang tsun dan lai wa sai re. Jamjau tim Myen a mayam prat kawn na lawt hkra shakut na matu naw kasat ga nga tang madun wa sai, jamjau tim jamjau u ga hkam sharang nna naw shakut na lam htawng madun wa sai.
KIO/KIA hku nna J.P mung shawa a ga madat na i, Myen dap a ga madat na i?
Gap hkat jahkring ngut jang Myen hte mung masa bawngban na hte prat tup simsa lam galaw na tsun nga sai. Myen gaw KIO/KIA hpe galoi wa mung masa jahta a ni?
Shawngdaw de gap hkat jahkring simsa lam la ai majaw tat sum kau ai lam ni kade ram law sai hpe gaw n dinglik yu sai kun? Simsa lam la ai laman KIA hpyenla law law sat hkrum mat sai, ramma ni law law kani ya tai ra mat ai, Jinghpaw htinggaw law law dumbri dumbra byin mat ai, laban launa law law hpaga hkrat mat ai, anhte simsa lam la ai majaw hpabaw amyat lu a ni? Myit yu ga.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Ndai majan 6 ning hpring shani, myu hte mungdan hpe makawp maga let hkrat sum mat sai KIA Hpyen la magrau grang ai share shagan ni hpe hkungga jaw nngai law. Bai hpyen a majaw, jamjau hkrum nga ai ni hpe mung Madu Karai Kasang shaman ya u-ga, karum shingtau ya u-ga ngu akyu hpyi ya nngai law.
Hkrak nga yang majan gaw 56 ning rai wa sai re. Raitim, ya kru ning hpring ngu ai gaw Myen ni Wunpawng myusha ni hpe shamyit kau na nga, 1994 hta simsa lam senhtu da ai hpe je kabai kau nna, bai aja awa majan hpaw wa ai shani rai nga ai. Myen ni a nga manga hpyen n-gun yawng hpe lang nna kasat bang ai majan re. Dai majan hpe, Wunpawng myusha ni dang sai ngu, ngai sawn ai re.
Hpa majaw nga yang Myen ni dawdan ai gaw Wunpawng myusha ni hpe laban bat mi hta shamyit kau na nga nna majan kasat hpang wa sai re. Shanhte sawn ai gaw 2009 ning August shata hta Kukang ni hpe Laban bat mi hta lu shamyit kau lu ai zawn, Wunpawng myusha ni hpe mung shamyit kau lu na re, ngu shanhte aloi sha sawn masai. Shanglawt Hpyen la ni hkying manga jan ram sha nga na ngu sawn ma ai. Dai majaw shanhte Peace Agreement hpe kabai kau nna hpyen kasat hpang wa sai re.
Raitim, shanhte myit ai hte maren Wunpawng myusha ni hpe laban bat mi hta nlu shamyit kau lu sai. Shanglawt Hpyenla hkying manga ram sha nga na re, shanhte sawn sai. Raitim Myen ni majan hpang ai hte rau, Shanglawt Hpyenla ni mun masum ram du mat wa sai. Wunpawng myusha ni grau nna zinlum mat wa sai. Hpyen hprawng ni law tim grau nna zim lum mat wa sai, grau nna Wunpawng myusha ni n-gun ja wa sai re. Dai hpe Myen ni n-mau tim mungkan gaw mau mat sai. Hpa majaw Wunpawng myusha ni dai ram zimlum lu a ni, Myen Hpyen n-gun dai ram ja ai hpe gara hku shanhte hkap kasat lu ma ata nga mau mat masai. Wunpawng myusha ni a mying mungkan kaw gumhkawng mat wa sai.
Shan hpraw la langai mi ka ai hta Myen ni KIA post langai mi hpe zing lu ai ngu ai gaw manu mana (pyrrhic) asum hkam nna zing la lu ai she re, nga nna ka da ai. Dai post langai mi hpe shanhte manu mana asum hkam nna zing la lu tim, KIA ni sum sai ngu ai kumla langai mi pyi Myen ni nmu ma ai, grau nna myit n-gun ja wa ai hpe sha Myen ni mu sai re. Dai majaw laban bat mi hta shamyit kau na ngu, sawn nna kasat ai majan ya, kru ning hpring wa sai re. Dai gaw Wunpawng myusha ni awng dang ai lam hpe mungkan masha ni hpe madun dan ai lam re.
Dai gaw, Karai Kasang a chyeju nan re. Hpyen ni myit ai hku nre ai sha, nhtang hku, Wunpawng myusha ni hpe grau nna Karai Kasang n-gun ja shangun sai, grau nna zimlum na lam jaw sai. Wunpawng myusha ni hpe mungkan masha ni yawng chye wa hkra Karai Kasang galaw dat ya sai. Karai Kasang hpe Kamsham ai Wunpawng myusha ni grau nna n-gun ja shangun sai. Dai gaw Karai Kasang a mauhpa bungli nan re.
Wunpawng myusha ni gaw Karai kasang lata san da ai kasha ni re ngu ai lam mung danleng nga sai. Shi a kasha ni re ai majaw she, Karai Kasang Wunpawng myusha ni hpe makawp maka nga ai re. Karai Kasang lata san da ai majaw Wunpawng mungdan gaw Buddha mungdan n-tai ai. Hkrak nga yang Buddha Gautama hpara gaw Wunpawng mungdan hte nau ntsan ai shara Lubini mare, ya Nepal mungdan kaw BC 623 shaning hta shangai wa sai nga ai. Raitim shaning hkying lahkawng ning jan du hkra dai Buddha a makam masham Wunpawng mungdan kaw ndu lu ai. Hkrak nga jang, dai Buddha makam masham Wunpawng mungdan kaw ndu lu hkra hpa pat shingdang ai lam nnga ai. Raitim, dai nteng nman ai makam masham ndu lu hkra pat shingdang da ai gaw, Karai Kasang sha rai na re ngu kam ai. Shaning1885 ning hpang, asak hkrung ai Karai Kasang a mungga gaw Wunpawng mungdan kaw du bang wa sai. Ya, shaning 200 (lahkawng tsa) ning pyi garai ndu yang Wunpawng myusha ni yawng ngu na daram Hkristan makam masham hpe hkapla sai, Karai Kasang a kasha ni tai wa sai re.
Wunpawng mungdan kaw Karai Kasang a mungga du wa ai shaloi Wunpawng myusha ni hta hpa manghkang nbyin ai, shi san da ai kasha ni kaw shi kawa a shiga du wa ai gaw pyaw hpa she re, dai majaw manghkang nbyin ai re. Raitim Buddha makam masham, Hindu makam masham, Muslim makam masham nga ai mungdan ni hta Hkristan ni hpe manu mana zingri ai, ninghkap ai majaw manghkang grai kaba byin sai. Ya du hkra dai manghkang byin daw nga ai hpe anhte na lu nga ga ai.
Dai majaw, Wunpawng myusha ni gaw, 1Petru 2:9-10 hpe la nna, Karai Kasang san da ai kasha ni re ngu nna kamsham nga ai gaw grai teng ai re. Wunpawng mungdan hpe Awmdawm shanglawt Hkristan mungdan shatai lu jang gaw anhte kaga amyu bawsang ni Hkristu hpe kamsham nga ai ni yawng pawng nna ndai Sinpraw Tingda Asha (Southeast Asia) kaw Hkristan Mungdan gawgap lu na ahkaw ahkang hpe anhte ni lu wa na re ngu, ngai kam nga nngai law. Dai majaw she Karai Kasang gaw Wunpawng myusha ni hpe nhkrat sum shangun ai, grau n-gun shaja shangun ai rai na re ngu, ngai kam ai law.
Wunpawng myusha ni yawng hte KIA/KIO hpyenla ni yawng hpe Karai Kasang shaman ya u ga.
Date June 9, 2017.
Naga Wondin.


text:
时间:2017-06-06 17:26:07 来源:德宏团结报
N machyi ai sai jit ji Sai jit ji nna
kan go bai n machyi re go sade ginsa ana,
jit bong ginsa ana byin wa ai nnan do na
kumla re. Lama kan htumpa machyi nna
sai jit ji re go jit lam ko nlung rong ai majo
rai chye ai. Shingrai, maren sha sai jit ji
ai ana raitim, laja ai hte n laja ai lam n
bung ai majo, kan htumpa machyi n
machyi ko hpaga nga ai.
N machyi ai sha chyu ko lapau wa
Chyu ko lapau rong wa nhtom, machyi ai
go n na, ta hte masop yu yang go gumdin
gumhkak nga nna, shawoi na hte shai nga
ai, ndai zon re kumla go chyu ginsa ana
byin wa ai re.
Lahprang hku sai pru nna machyi
ai go n na Hpomi gumgai ni, lama agajong
sha lahprang hku sai pru nna machyi
ai go n na re kumla pru jang, pujat mahka
shing nrai pujat ginsa ana byin wa ai re.
Machyi ai n na ai nyep ko sai lom
Bo, mayu hte ladi machyi ai kumla n nga
ai raitim, anyep ko sai lom shing nrai sai
tong lom pru wa, ndai zon re kumla go
ladi ginsa ana byin wa ai mahkoi rai sai.
Hkum shan ni machyi ai n na ai
mazut matsat rai wa Lo malong go
myiman hte ata hkan, shan hpyi ni gumdin
nna machyit marut rai, nkau hkan go
ara rai, nkau hkan go lapau rot wa, ntsa
lam hku nsam mut htoi shing nrai chyang
mang re ahpyi lam mi kap nga ai, raitim
machyi ai go n na ai, ndai go shan hpyi
ginsa ana byin wa ai kumla re.
Hkinnang nu wa Kan shingjut, nhka
htumpa, gahpa npu, du, du hkrung, na
makau hkan machyi ai go n na ai hkinnang
nu gaba wa re hta n-ga, ja gumhkak
rong nga, gaungui na byin wa ai Linba si
pau sai hpro ana (慢性淋巴细胞白血病) shing
nrai Linba bum lapau ana (淋巴瘤) byin wa
na hpe sadi maja ra ai.
N machyi ai shat kan hpye wa
Gumgai dingla nkau go shat kan hpye ana
lu ai shaloi, kan machyi re kumla n rong
tim agajong sha sai hkyi nyi wa rai nna,
jep yu yang shat kan hpye ana rai nna shat
kan ginsa ana tai mat sai nga nna jep shapro
nga ai. Dai majo, gumgai dingla ni
hkum hkrang jep ai shaloi, shat kan hpe
jep na n mai malap ai.


text:
Myen ni mung myu shamyit masing grau laja lana galaw wa sai,
Gade nna yang nbung li lang wa na masa nga ai,an hte myu sha mung kan ting na ni shajin da saga,
Buga na myu tsaw ni shakut shaja ai grai n gun lu ai.atsam htum hkra shakut nga ma ai,Kyu hpyi garum ga,An hte Jing hpaw wunpawng myusha ni gaw tara ai tinang mung dan myusha makawp maga ai kaw tsap ai majan re.Ntara Myen hpyen ai ni hkrat sum na sha re.
Shiga:
Mut Tsawm 12. juni 22:19
DAI NA DAW SHANG DU SHANG WA AI SHIGA
Wunpawng Mungdan Shawnglawt Hpung (KIO/KIA) hte tai hpyen myen gap hkat ai hta myen ni N Mawk tsi rung hta marai (60) jan, Manmaw tsi rung hta (20) jan du taw sai lam, dai ni sha si/hkala ai myen de na (100) jan mat wa sai lam chyelu ai.
Myen hpyen la ni nau hkrat sum wa ai majaw mi woi awn nga ai Bruhamu hpe galai nna ya ten Bruhamu nnan hte bai htu shang wa nna matut gasat nga ai lam na chye lu ai. Ya du hkra gap dingyang naw re. Myitkyina de na Hka La Ya (37) ni mung garum na matu lung wa sai lam hte mani gasat ai Hka La Ya (473) dap ni gaw grai hkra machyi wa sai majaw dawm la mat wa sai lam, shi shara gaw laga dap ni bai jat bang wa ai lam chyelu ai. KIO de na mung a tsawm htum hkra shakut shanga ai lam.
Bai KIO de na Lat Du (1), Gyi (1), hpyen ma (1) hkrat sum mat sai lam chye lu ai. Manmaw de na mi hprap wan shadaw ni yawng gapaw kau ya sai majaw ya yang Manmaw gaw wan si mat sai lam shana wa ai.
12/6/2011


text:
Laknak hpai Lisu pyitusit hpung bai hpaw jat ai hte seng nna, lawnglam chye lu hkra seng ang ai Lisu amyusha ningbaw ni hpe KIO kawn shaga hkrum nga ai lam chye lu ai.
Lai wa sai bat htum wa de Lisu amyusha ningbaw ni, KIO ginjaw Laiza muklum de du magang nga sai lam, KIO salang ni kawn chye lu ai.
KIA Dapba 2 ginra, Hugawng Pa, Danai maga Lisu pyitusit hpung hpaw wa sai shiga mawng pru nga ten, ya na zawn, Lisu ningbaw ni hpe KIO shaga hkrum ai lam rai nga ai.
Myen asuya hpyendap kawn, n-gun jaw, madi shadaw garum ya ai hte, Jinghpaw mungdaw kata, laknak hpai pyitusit hpyen hpung ni langai hpang langai hpaw wa ai re. Ya hpang jahtum hpaw shabawn dat ai, Lisu pyitusit hpung hte rai yang, yawng wuhpung 5 du sai. Kaga hpung ni gaw, Ah Dang woi awn ai Rawang pyitusit hpung, Lasang Awng Wa pyitusit hpung, Zahkung Ting Ying pyitusit hpung hte Sam Hkyeng pyitusit hpyen hpung ni rai nga ai.
Lai wa sai April shata htum wa de mung, KIO salang ni gaw Sam Hkyeng ningbaw ni hpe pyitusit hte seng nna tinang uphkang ai Miwa ga jarit makau Mai Ja Yang mare e shaga hkrum wa sai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
September (2) Laban
Wunpawng Mungdan Shanglawt Asuay Sinna Ginwang Dap Ba (2) n pu, Daung (6) Ginra hta lai wa sai shata (29) ya shani Hpakant, Sharaw Hka Maw hta byin lai wa sai Bawm Yam Dum kapaw ai hte seng nna Mung shawa masha ni hpe sang lang dan ai lamang hpe September (1) ya shani Dap Dung (6) kaw galaw lai wa sai lam shiga na chye lu ai. Mung shawa ni a kata hta n dai kapaw ai hte seng nna ningmu n bung hkat ai hte tak sawn ai lam ni law wa ai majaw ya na zawn sang lang ai lamang galaw ai re lam Dung (2) na Du Kaba kawn tsun shana wa ai. N dai bawm yam dum kabaw ai lam madung gaw myen hpyen hpung ni gap dat ai laknak kaba gaw company ni a sau dum kaw shawng wa hkrat ai kawn wan hkru wa nna bawm yam dum de hkru wa nna kapaw a yai wa ai re lam, myen hpyen asuya ni La Mawng Kawng hpe zing madu la mayu ai a marang e laknak ni majoi gap sharu bun ai majaw ya na zawn bawm yam dum kapaw nna shanhte a hpyen hpung yawng bawm yam dum hte kapaw lawm mat wa ai re lam, KIA ni kawn ninghkap majan sha re majaw laknak kaba ni n lang ai lam, myen hpyen ni shanhte a laknak hte shanhte si ai re lam ni hpe tsun sang lang dan lai mat wa sai lam shiga na chye lu ai. Sanglang hpawng ngut ai hpang bawm yam dum kapaw ai hta lawm mat ai myen hpyen ni kawn lu zing la ai laknak jahten ni hpe mung shawa masha ni hpe madun dan lai wa sai lam mung na chye lu ai.
စက္တင္ဘာလ ၁ ရက္ေန႔တြင္ KIA တပ္မဟာ (၂) လက္ေအာက္ခံ တပ္ရင္ (၆) တြင္ ၾသဂုတ္လ (၂၉) ရက္ေန႔တြင္ျဖစ္ပြားခဲ့ေသာ ရွေရာ္ခေမာ္ ေပါက္ကြဲမွဳအေၾကာင္း ျပည္သူလူထုအား ရွင္းလင္ပြဲျပဳလုပ္ခဲ့ေၾကာင္း သတင္းရရွိပါသည္။ ေပါက္ကြဲမွဳမွာ ေကာလဟာလ အမ်ိဳးမ်ိဳးထြက္ေပၚေနသျဖင့္ လူထုအားရွင္းျပရျခင္းျဖစ္ေၾကာင္း ဒုတပ္ရင္မွဴးကေျပာျပပါသည္။ ေပါက္ကြဲမွဳ အမွန္ျဖစ္စဥ္မွာ ဗမာစစ္တပ္မွ ပစ္ခတ္လုိက္ေသာ လက္နက္ၾကီး၊ ဆီသုိေလွာင္ရံုကုိထိမွန္ခဲ့ျပီး မီးေလာင္ကြ်မ္းရာမွ ယမ္းဂုိေဒါင္ေပါက္ကြဲျခင္းသာ ျဖစ္ေၾကာင္း၊ ဗမာစစ္တပ္၏ လေမာင္ကုန္း သိမ္းယူေရးအတြက္ မဆင္မျခင္ အတင္းထုိးစစ္ဆင္ျခင္းေၾကာင့္ ယခုကဲ့သုိ႔ ေပါက္ကြဲမွဳအတြင္း ဗမာတပ္ရင္း တစ္ရင္လံုး ေပါက္ကြဲမွဳအထဲပါသြားျခင္းျဖစ္ေၾကာင္း၊ KIA အေနျဖင့္ ခံစစ္ျဖင့္သာခုခံျခင္းျဖစ္သျဖင့့္၊ လက္နက္ၾကီးမ်ားမသံုးေၾကာင္းႏွင့္ ဗမာစစ္တပ္အေနျဖင့္ ၄င္းတုိ႔၏လက္နက္ျဖင့္ ၄င္းတုိ႔ထိခုိက္ျခင္းသာျဖစ္ေၾကာင္း သူက ကခ်င္ျပည္သူ မ်ားကုိရွင္းလင္းတင္ျပပါသည္။ ထုိရွင္းလင္းပြဲတြင္ ေပါက္ကြဲမွဳမျပီး သိမ္းယူရရွိခဲ့ေသာ ပ်က္စီးေနေသာ လက္နက္မ်ားအား ျပည္သူလူထုမ်ားအား ဗဟုသုတရရန္အလုိ႔ငွါ ျပသထားေပးေၾကာင္း သတင္းရရွိိပါသည္။


text:
Chyum Mungga Daw (1) - (Esaia 49: 14-15)
Ya hti na gaw, Myithtoi Esaia a Laika hta na rai nga ai.
Zi-un tsun ai gaw: Madu ngai hpe kau da ni ai: Madu gaw ngai hpe malap kau ni ai, nga ai. Madu bai tsun wu ai gaw: numsha gaw tinang shangai ai kasha hpe matsan n dum ai hte chyu chyu ai ma hpe malap kau lu na rai ni? Kaja wa, malap kau timung, ngai nang hpe malap kau lu na n rai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (1Korinhtu 4: 1-5)
Ya hti na gaw, Korinhtu masha ni hpang de San Pawlu shagun dat ai Laika Langai hta na rai nga ai.
Hpu nau ni e, anhte gaw Hkristu a ali ama ni hte, Karai Kasang a sung htum ai lam ni a kunhting ni rai nga ga ai hpe, masha ni shadu nga mu ga. Ya, kunhting tai na matu, kangka re ai wa hpe masha ni ra nga ma ai. Dai rai nna, nanhte ngai hpe jeyang ai, shing n rai, masha ni a tara rung e ngai hpe jeyang ai rai yang, dai hpe ngai hpa ahkyak n shadu nngai; nye a hkum hpe pyi ngai n jeyang nngai. Kaning rai nme law, ngai hta mara nga ai hpe n dum nngai; rai timung, ngai ding hpring nga nngai, ngu nna n tsun lu nngai; Madu she ngai hpe jeyang ai wa rai nga ai.
Dai re majaw, Madu garai n du sa ai laman e, nanhte hkum jeyang nga mu. Dai Madu gaw nsin hta makoi nga ai lam ni hpe hpaw madun dan nna, masha a myit masin hta rawng ai myit mang hpe shapraw shadan na ra ai. Dai shaloi e, Karai Kasang gaw langai hte langai hpe, tinang ging dan ai hte maren hkap shakawn na ra ai.
Ya hti ai gaw, Karai Kasang a Mungga rai nga ai.
Kabu Gara Shiga - (Mahte 6: 24-34)
Ya hti na gaw, Mahte a Laika hta na Kabu Gara Shiga rai nga ai.
Yesu shi a sape ni hpe tsun mu ai gaw: kadai rai timung, Madu lahkawng kaw lang lata nchyang chyang lu na nrai; shi langai mi hpe n dawng n yawt nna, kaga hpe tsawra na ra ai. Shing n rai, langai mi hta manoi nna, kaga hpe n gawn n sawn di kau na ra ai. Nanhte mung, Karai Kasang hte mungkan sutgan kaw rau chyang lu na myit dai nrai. Dai rai nna, ngai nanhte hpe tsun made ga: nanhte a asak bau na matu, hpa lu sha na hte, nanhte a hkum a matu kaning rai bu hpun lu na hpe hkum tsang nga myit. Asak gaw sha hpa hta grau nga ai; hkum hkrang gaw bu hpun palawng hta grau nga ai, nrai ni? Ntsa malen u ni hpe mada yu mu: shanhte n hkai n dan ma ai, dum hta mung n mahkawng da ma ai, rai timung, sumsing lamu na nanhte a Kawa gaw, shanhte hpe lusha jaw da nga ai. Nanhte gaw shanhte hta grau nga myit dai nrai ni?
Nanhte hta na kadai rai timung, myit tsang let sumru yu ai majaw, tinang a gawng shingyan hpe dawng mi jat la lu myit ni? Dai rai nna, hpun palawng a matu hpa rai myit tsang nga myit ta? Prang na hkalaw pan ni kaning rai kaba wa ma ai hpe myit dum nga mu: dai ni gaw bungli n galaw ai, ari mung n ri ma ai, rai timung, ngai nanhte hpe tsun made ai gaw, Sawlumun pyi shi a hpung shingkang mahkra hte, dai nampan langai mi zawn n bu n hpun lu ai.
Ai n kam ai ni e, daini e nga nna, hpawt ni wan mang hta kabai bang kau ai, nam na tsingdu hpe pyi, Karai Kasang shing rai jahpun ya yang gaw, dai hta grau nna, nanhte hpe jahpun ya na, nrai ni? Dai re ai majaw, anhte hpa sha na, hpa lu na, hpa bu hpun na i? nga nna myit tsang let hkum tsang nga mu. Tara maigan ni dai nlang hte hpe tam bu nga ma ai; nanhte mahtang dai hku n hkan ra ai; hpa majaw nga yang, dai yawng mayawng hte hpe nanhte ra bu nga ai lam, sumsing lamu na nanhte a Kawa chye nga ai. Dai rai nna, Karai Kasang a mungdan hte, shi a dinghpring ai lam hpe shawng tam nga mu; shaloi dai nlang shi nanhte hpe kahtap jaw na ra ai. Dai rai nna, hpawt ni a matu hkum myit tsang mu; hpawt ni a ru tsang ai lam, hpawt ni a matu rai u ga; daini na ru tsang ai gaw, dai ni a matu ram nga ai.
Ya hti ai gaw, Madu a Kabu Gara shiga rai nga ai.


text:
ဗမာစစ္သားမ်ား၏ ပစ္ခတ္မွဳေၾကာင့္ ေသဆံုးသြားသူႏွင့္ ဒဏ္ရာရရွိသူစာရင္း
Labels: sumla
3 comments:
- maran seng hpung said...
-
Gara hku n chyu hkam sha ai zawn nga ai.gara hku n gun jaw ai baw ta.mara n nga ai ma sha ni hpe zing ri,dang sang galaw.myen n dai ni hpe gaw gara hku gara hku wa bai yaw jaw ai baw ta e.
- September 14, 2012 at 8:54 PM
- madai chyang ngau said...
-
Shan hte galaw ai hte maren shan hte ni bai katut sha na sha re.KK gaw majoi nyu taw nga na re.
- September 15, 2012 at 12:56 AM
- Anonymous said...
-
Ngai tsun mayu ai gaw,
ndai baw shiga ni hpe gaw, mungkan media hkan lawm hkra di ra ai baw re...
An hte shada da gaw chye sai, grai chyeju dum sai...
Myen hpyen ni, myen ni n kaja ai hpe masu nga ai hpe chye chyalu re... rai time Myen ni a n kaja ai lam hpe nau n kam ai mung kan hpe mu hkra gara hku ladat shaw nna, lawan ai hku nna, mungkan media de lawm hkra di ga...
dai rai jang she mung kan ni chye na ra ai.....
bai,,, maw wan kaw nna ni hpe mung tsun mayu ai gaw,,, ya ten hpa rai nna jawng sa ra ai ta...hpa rai nna jawng hpaw ai ta? Myit yu ga... Myen n kaja ai hpe prat tup matsing da ga... majan hpe majan hku chye ga le...
an hte myu sha langai mi si mat wa ai hpe grai sum dum ai...
Sadi ga, maja ga....
zed
- September 15, 2012 at 7:27 AM


text:
Daini gaw Ginding Aga Nhtoi re!
Ndai nhtoi lamang ni hpe “Trees for the Earth”, “Let’s get planting”, “tsit lali ai GINDING AGA… hpun jawm hkai ga” ngu ai gabaw hte mungdan shara shagu galaw nga ai re.
Amerikan mungdan hta hpang ai ndai nhtoi hpe Mungkan Wunpawng Hpung UN kaw nna mung ‘International Mother Earth Day’, Mungdan Gadaga Kanu Ginding Aga Nhtoi ngu masat let ndau laika shapraw dat ai re.
Ndau hta “hten za ai grupyin shingra e asak hkrung ai (shing n rai) amu galaw ai majaw, 2012 ning laman si ai masha wan 12.6 re lam maram tawn ai. Dai gaw mungkan shadang si ai 4 hta 1 hkawt re” nga tsun ai.
Shingra tara hten za shangun ai lawnglam ni gaw--- nbung n san seng ai lam (pollution), shingja tsi baw ayai ai lam (chemical exposures), du hkra ladaw galai shai lam (climate change) hte dat shingkang (radiation), ni a majaw ana hpan 100 jan mungkan shara shagu byin jawng nga sai re.
N kaja ai grupyin shingra a majaw byin pru ai ana ahkya ni shayawm kau lu na matu tinang nga ai, tinang amu galaw ai shingra ni hpe grau mai kaja hkra galaw na matu April 22 daini ang ai Ginding Aga Nhtoi e Mungkan Wunpawng Hpung lajin tawn ai re.
UN Ninggawn Amu Madu Kaba Slg. Ban Ki-moon tsun ai hta, “Daini ang ai Kanu Ginding Aga Nhtoi e anhte masha shagu myit yu na matu lajin mayu ai gaw, anhte lata galaw ai hte maren de a akyu ni dinghta ga ntsa mu lu na re majaw de a akyu ni hpe htawm na ban ni hkam sha na re.”
Daini (sinna mung ten) UN rung daju New York e Du Hkra Ladaw Galai Shai Lam (Climate Change) hte seng ai 2015 Paris Myit Hkrum Ga Sadi hpe mungdan 170 jan na dat kasa ni sen htu shagrin na rai nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010